Қодир Мўминов: “Одамларнинг раққосаларга муносабати қачон ўзгаради”\nМаданият ва Санъат, Муҳокама учун мавзу | 06/17/2017 6:14 PM 20432 марта ўқилди\n31 май куни машҳур раққоса, хореограф,миллий рақс санъати жонкуяри МукаррамаТурғунбоеванинг 100 йиллик таваллуди нишонланди.\nМукаррамаТурғунбоевани устоз деб билган, ундан оқ фотиҳа олган Ўзбекистон халқ артисти,Ўзбекистон Давлат қўшиқ ва рақс ансамбли бадиий раҳбар Қодир Мўминов билан рақс санъати, ундаги муаммолар, бугунги кундаги фаолияти, шогирдлари ва оиласи тўғрисида суҳбатлашдик.\nСевган китоби: «Сўна» романи.\nҲаётдаги шиори: сотқинлик қилмаслик, ўғирламаслик ва доимо аъло кайфиятда бўлиш!\nСевимли таоми: хамирли овқатлар.\nОрзуси: Миср, Япония, Ҳиндистон ва Грецияга бориш.\nБолалар тарбиясидаги энг муҳим нарса бу- болалар билан муносабатларга ёлғонни аралаштирмаслик.\nОлқиш бу -ижодий ўсиш учун навбатдаги қадам.\nБўш вақтида уй юмушлари билан шуғулланади.\nДам олиш бу – илҳомланиш.\nРақс бу – қалб кўзгуси.\n– Қодир ака, бугунги кунга келиб, хонандага жўр бўлаётган раққосларга кўзимиз тушади. Агар қўшиқчи дуруст бўлса-ку майлику-я, аммо…\n– Бу масала бизни ўйлантириб келаётган энг оғриқли нуқталардан бири. Афсуски, бугунда рақс гуруҳлари учун алоҳида концертлар бериш орзулигича қолмоқда. Концерт бериларкан, албатта, унга кетган харажатлар ўзини оқлармикан, деган савол туради. Ансамблимиз кўпроқ давлат тадбирлари, байрамлар, фестивалларда фаол иштирок этади.\n– Балки ҳамма гап репертуардадир?\n– Репертуаримиз анча кенг, миллий рақсларнинг барча турлари, шунингдек, дунё рақслари. Ўзбек рақсларидан ташқари турк, эрон, араб, испан, грек рақсларини ижро этамиз.\n– Сиз раҳбарлик қилаётган ансамблга бугунги кунга келиб, 70 дан ошиқ санъаткор фаолият юритаркан. Шунча одамнинг бир жамоада ишлаши қандай кечади?\n– Ўзбекистон Давлат қўшиқ ва рақс ансамбли оркестр, хонандалар ва рақс гуруҳидан иборат. Собиржон Мўминов, Ўлмас Оллоберганов, Алишер Рўзметов, Ҳулкар Абдуллаева каби машҳур санъаткорлар — вокалистларимиз. Улар рақс учун махсус қўшиқлар тайёрлайдилар. Оркестр алоҳида хонада репетиция қилади. Рақс гуруҳимизда эса 38 киши ишлайди. Улардан 8-9 нафари йигитлар бўлса, қолганлари қизлар. Соат ўнда пластик тренаж машғулотлари бошланади, яъни бир соат давомида жисмоний тарбия билан шуғулланамиз. Сўнгра доирачи жўрлигида «ўзбекча дарс» қиламиз, кейин характерли машқларга ўтамиз. Бир куни, масалан, татар рақслари ҳаракатларини, кейинги кун турк, араб, испан рақсларига хос бўлган элементларни такрорлаймиз. Кейин бевосита олдимизда турган вазифаларни бажарамиз. Мисол учун, ҳозир ансамблнинг ўн нафар раққосаси Вьетнамда бўладиган Ўзбекистон кунларига тайёргарлик кўрмоқда.\n– Шогирдларингиздан энг машҳури, шубҳасиз, Ўзбекистон халқ артисти Саида Мансурхўжаева. Саидани «Саида опа» деб чақираркансиз…\n– Аллоҳга беадад шукрки, Давлат мукофотларига сазовор бўлган бир қатор санъаткорларни тарбия қилиш бахтига муяссар бўлдим. Саидага келсак, у — менинг биринчи қалдирғочим. 16 ёшидан бери қўлимда ишлайди, қизимдек бўлиб қолган. Гап шундаки, жамоамизга келган ёш қизлар Саидани «опа» деб чақира бошлашди. Аввал бу менга ғалати туюлди, кейин эса ўзим аввал ҳазиллашиб шундай деб чақириб юрдим-у, кейин тилимга ўрнашиб қолди. Кейин билсам, Саиданинг отаси ҳам қизини «Саида опа» деркан.\n– Кўпчилик актёрлар, адиблар билан суҳбатлашарканмиз, улар фалончи артист ёки пистончи ёзувчи билан маҳалладош, ҳамқишлоқ, синфдош бўлганлари ҳақида гапирадилар. Уларнинг шаклланишига муҳит ҳам таъсир қилса керак-да?\n-Тўққиз ёшимдан ўқувчилар санъат саройида рақс тўгарагига бора бошлаганман. Ана шу тўгаракдан олтита халқ артисти ва кўплаб хизмат кўрсатган артистлар, санъат арбоблари етишиб чиққан. Булар Гулчеҳра Жамилова, Дилафрўз Жабборова, Қизлархон Дўстмуҳамедова, Малика Аҳмедова, Фаррух Зокиров, Насиба Мақсудова, Жамшид Зокиров… Охири шунча эл севган санъаткорларни етиштириб берган болалар жамоасини «Юлдуз» деб атаб, бадиий раҳбаримиз Белла Арутюновага «Ўзбекистонда хизмат кўрсатган артист» унвонини беришга «мажбур» бўлишган.\n– Нима учун сиз айнан рақс тўгарагига боргансиз? Ахир ўғил болалар одатда рақс тушишга уялишади-ку?\n– Оилада ўнта бола эдик. Ота-онамиз бизни бекор ўтирмасин дейишарди. Бир куни ўқувчилар саройида ўтаётган байрамга акаларим билан қўшилиб бордим. Арча атрофида рақсга тушаётган болаларнинг ҳаракатларини такрорлаётганимни кузатиб турган ўқитувчилардан бирининг эътиборига тушиб қолганман чоғи, мени ҳам шу тўгаракка ёзиб қўйишди. Маҳалламизда болалар «қиз бола» деб устимдан кулишарди. Ҳатто, акаларим мени рақсдан ажратиш учун велоспортга, волейбол, енгил атлетикага олиб боришди, санъатга бўлган муҳаббатим устун келди. Мени онам қўллаб-қувватлардилар, негаки ўзлари ҳам бир пайтлари техникумда ҳаваскорлик тўгарагининг фаол иштирокчиси бўлган, бир қанча чолғу асбобларини чалишни ўрганган эканлар. Улар ўзлари санъат йўлидан кетолмай, умрларини фарзандлар тарбиясига бағишлаганлар. Онам 96 ёшдалар. Ҳозиргача дутор ва доира чалиб турадилар.\n– Раққос ёки раққоса бўлиш учун қандай хислатларга эга бўлиш керак?\n– Биласизми, тўгарагимиздаги қизларнинг ҳаммаси чиройли эди. Яна ҳаммасининг сочи узун бўларди. Чунки саҳна гўзалликни талаб қилади. Чиройли қиз саҳнага чиқса, томошабинлар рақсни бошқача қабул қилади. Бундан ташқари, албатта, меҳнаткаш бўлиш шарт. Негаки, раққосалар саҳнада 20 йилгина ишлайдилар. Шу пайт ичида бирор иш қилиб, ўзингни кўрсатсанг, кўрсатдинг. Мусиқа товушларини фарқлаш ва ёдда сақлаш қобилияти кучли ривожланган бўлиши керак. Бунда мусиқани юракдан ҳис эта билиш муҳим. Баъзи раққосалар ҳам гўзал, ҳам мусиқага тўғри тушади, лекин юраги бўлмайди… Демак, раққоса мана шу хислатларни ўзида мужассамлаштира олсагина халқнинг назарига тушади.\n– Хореография билим юртини битирганингиздан сўнг балет билан шуғулланган экансиз…\n– Алишер Навоий номли опера ва балет театри репертуаридаги барча рақсларни ижро этганман. Кейин «Шодлик» ашула ва рақс ансамблига таклиф қилишганида, кўп ўйланмай йўналишимни ўзгартирганман. Ўзбек рақси кўнглимга яқинлигидан бўлса керак. Бир неча йил ишлаб, Москвадаги театр санъати институтида классик балетмейстерлик факультетини битириб, яна жонажон жамоамга қайтганман. Кўпчилик устозларим классик балетни ташлаб, миллий рақс билан шуғулланганимни тушунмай, мен билан гаплашмай ҳам юришган. Аммо кўнгилга буйруқ бериб бўлмас экан.\n– Классик балетнинг ижодингизга таъсири бўлганми?\n– Бўлган. Балет таъсирида «Шодлик»да нафақат йигитлар, балки қизлар ҳам баланд сакраб рақсга тушадиган бўлишди… Янгилик киритишга киритдим-у, ҳали катталардан роса гап эшитсам керак, деб юрак ҳовучлаб юрдим. Айниқса, билим юртида ўқиб юрган кезларим «Баҳор» ансамблида амалиёт ўтаганимда менга устозлик қилган опамиз Мукаррама Турғунбоевадан чўчирдим Концертларда иложи борича уларнинг кўзларига тушмасликка ҳаракат қилардим, узоқдан кўриб қолсам, секин ўзимни панага олардим. Бир куни Мукаррама опага тўсатдан тўқнаш келиб қолдим. Мени олдиларига имладилар-да, пешанамдан ўпиб: «Худога минг қатла шукрки, ўзбегимдан яна битта балетмейстер чиқди», дедилар. Мукаррама опанинг бу гаплари мен учун дунёларга татигулик мақтов эди!\nАммо аста-секин мен «пастга» туша бошладим. «Тановар», «Муножот», «Дилхирож» рақсларини қайта саҳналаштирдим. Энди бу рақсларни битта раққоса эмас, раққосалар гуруҳи ижро этарди.\n– Турмуш ўртоғингизнинг санъатга алоқалари борми?\n– У билан ирригация институтининг бадиий ҳаваскорлик жамоасида танишганмиз. Ҳали институтга кирмасимдан аввал мени шу жамоага қўшимча иш сифатида балетмейстерликка таклиф қилишганди. Жамоа билан таништиришаркан, «Шодлик» ансамблида ишлашимни айтишди-ю, исмимни тилга олишмади. Шу пайт қизлардан бири: «Қодир Мўминовни танийсизми?» деб сўради. «Ҳа» дедим. Сўнг дабдурустдан «Қодир Мўминов аблаҳ экан-а?» деди. ўалати бўлиб кетдим. «Нега ундай деяпсиз? Уни танийсизми?» сўрадим мен ҳам. «Дилафрўз Жабборовани иккита боласи билан ташлаб кетган экан-да». Ўйланиб қолдим. Ахир ҳақиқатан ҳам ўша пайтлари Дилафрўз Жабборова билан бирга рақсга тушардик, ҳатто Бутуниттифоқ эстрада артистлари танлови лауреати бўлгандик. Томошабинлар бизни жуда яхши кўришар, «узукка кўз қўйгандек» деган таъриф бизга жуда мос эди. Ҳамма булар, албатта, турмуш қуради, деб ўйларди. Аммо тақдир эмас экан… Хуллас, ана шу саволни берган қизлар ичида менинг бўлажак турмуш ўртоғим ҳам бор эди. Биринчи муҳаббатим билан эса йўлларимиз айро бўлди.\n– Йўқ! Негаки, биз турмуш қурганимизда, кимдир санъатдан воз кечишига тўғри келарди. Агар Дилафрўз рақсни ташласа, ўзбек санъати шундай катта артистдан айриларди. Дилафрўз билан дўстмиз. Кейинчалик у ҳам турмушга чиқди. Иккита қизи бор. Катта қизи Сўғдиёна Исроилова онасининг ишини давом эттирди.\n– Сизнинг болаларингиз ота касбини эгаллашмадими?\n– Бизнинг ишимизда ё санъатни, ё оилани танлаш керак…\n– Аммо ўзингиз ҳам ижодий ютуқларга эришдингиз, ҳам катта оилага бошсиз-ку.\n– Бунинг учун уларнинг онасига раҳмат. Бир қиз, икки ўғлим, олтита набирам бор. Аёлим мен ойлаб гастролларда юрган пайтларим турмушнинг барча юмушларини ўз зиммасига олишдек машаққатга чидаган камёб аёллар сарасидан. Бундан ташқари, раққослик – машаққатли меҳнат. Бекорга бизни 20 йил ишлаганимздан кейин нафақага чиқаришмайди.\n– Раҳбарлигингиздаги жамоадаги қизлар-чи? Уларнинг турмушга чиқиш масаласи қандай?\n– Кўпчилик қизларим турмушга чиқиб, ўз бахтларини топганлар. Улар ёшликдан меҳнатга ўрганган бўлганлари учун турмушнинг барча қийинчиликларини енгиб ўта оладилар. Аммо бир нечта қизим ҳали турмушга чиқмаган. Шуларни ўйласам юрагим ачишади. Уларнинг ягона айби – санъатга бўлган муҳаббатидир. Шу ўринда яна одамларнинг раққосаларга муносабати қачон ўзгаради, дегим келади. Қизларим бир гулдаста бўлса, ҳар бири алоҳида гул. Улар ўз тароватлари билан нафақат саҳнани, балки келин бўлиб тушадиган хонадонларини ҳам яшнатишларини истайман.\nНазокат АЗИМ суҳбатлашди\nАбдусалом Шодмонов кетмас экан, ЎзТВда ҳали кўп раҳбар ўзгаради…\nҚодир Мақсумов ҳақида ўғли Нодир аканинг хотиралари…\nПрезидент Каримов ‘одамларнинг норозилиги’ни тан олди\nАндрей ВОЗНЕСЕНСКИЙ: Мен сени ҳеч қачон унутмасман ёр, Мен сени ҳеч қачон кўрмасман қайта…\n“Дунё ўзбеклари”нинг бугунги меҳмони – Сиз севган хонанда Яҳёбек Мўминов…\nИсмат Хушев “Озодлик”да: Мирзиёев оиласи билан Хитойни забт этди… (Видео) - 523530 марта ўқилган\nИсмат Хушев: 1 китоб, 20 боб ИЖОДКОРЛАР ЁТОҚХОНАСИ - 504298 марта ўқилган\nИсмат Хушев: Қўними йўқ вазирлар (Бош вазир ўринбосари Б.Ҳодиев диққатига) - 504061 марта ўқилган\nТурсунхон Худойберганов Президентнинг Давлат маслаҳатчиси этиб тайинланди - 302487 марта ўқилган\nИсмат Хушев “Озодлик”да: Раҳбарни мақташ керакми? - 95573 марта ўқилган\nЎзбекистон Қаҳрамони, халқ шоири Абдулла Ориповнинг энг янги шеъри: НАСИБА… - 94134 марта ўқилган


24 Fev 2017 3934\nРумайсо (р.а) Расулуллоҳ (с.а.в) “Менга жаннатда Абу Талҳанинг аёли Румайсо” кўрсатилди дея, жаннатий эканлиги башорати берилган мадиналик ансория аёлдир. Кунялари Уму Сулайм. Расулуллоҳ (с.а.в) нинг даъватлари Мадинаи мунавварага етганда Румайсо (р.а) биринчилардан бўлиб иймонга келган эдилар. У аёл Хазраж қабиласининг Бану Нажжор уруғидан бўлиб, бу уруғнинг Расулуллоҳ (с.а.в)га она тарафидан қариндошчилик ришталари бор эди. Румайсо (р.а) дастлаб, мадиналик Молик ибн Назир деган киши билан турмуш қурган. Бу турмушларидан Пайғамбаримиз (с.а.в)га ҳам ходимлик, ҳам боқма фарзандлик, ҳам шогирдлик қилиш бахтига мушарраф бўлган, энг узоқ умр кўрган машҳур саҳоба Анас ибн Молик (р.а) дунёга келган.Шундан кейин оддий бир муслима сифатида яҳшиликлар тилаб, эри Молик ибн Назирга исломни таклиф килганида у хотинидан каттик ғазабланди, оиласини ташлаб, Шом ерларига кетди ва кўп ўтмай ўша ерда вафот этди. Эрининг вафотидан сўнг Румайсо (р.а)га оғир кунлар бошланди. Чунки энди оила ташвиши ва фарзандининг нафақаси аёл боши билан ўзига колган эди. Эрининг вафотидан сўнг Румайсо (р.а) “Ўғлим Анас улғайиб, балоғатга етмагунча турмушга чикмайман”, дея аҳд килди. Чунки агар турмушга чиксам,ўгай ота ўғлимнинг тарбиясига эьтибор бермаслиги мумкин, деган андишаси бор эди. Румайсо (р.а) ягона фарзандига чиройли одоб бериб тарбиялади. Анас (р.а)шундай гўзал одоб соҳиби бўлиб улғайдики, ёшлигидан бошлаб, онасининг ҳаккига: “Ё Аллоҳ, онам менга чиройли тарбия берди. Ўзинг унга улуғ ажр савоблар бергин!” деб доимо роббисига ёлвориб дуо килар эди. Румайсо (р.а) ўғли Анасни тарбиялар экан, унинг мурғак калбига ислом дини таьлимотларини гўзал тарзда қуйиб борар эди. Пайғамбаримиз (с.а.в) Мадинага келганларида эса,барча мадиналик ансория аёллар расулуллоҳ (с.а.в)га хар ҳил совға саломлар билан чиқишса, бу доно аёл ўғилчаси Анас ибн Молик (р.а)ни олиб бордилар ва у зотга “Эй Расулуллоҳ, мадиналик аёл ва эркаклар сизга совғалар, турли ҳил туҳфалар билан келишмоқда менда эса ҳеч нарса йўқ, мен бу нарсага қодир эмасман бироқ мана бу ўғлимни сизни хизматингизга олиб келдим, ўғлим сизга ҳам, ўғил ҳам, ходим ва ҳам шогирд бўлсин, маъқул келганича хизматингизни қилсин”, дедилар. Шунда Расулуллоҳ (с.а.в): “Ҳадялар ичидаги энг гўзал ҳадя мана шу бўлди”, дедилар. Чунки Расулуллоҳ (с.а.в) болаларни жуда ҳам яхши кўрар эдилар. Анас ибн Молик (р.а)га нубувват ҳонадони энг гўзал тарбия мактаби бўлди, унга Сарвари коинотнинг ўзлари муаллим бўлдилар. Бу ҳакда Анас (р.а) бундай ривоят қилади: “Пайғамбаримиз (с.а.в) Мадинага келганларида мен 10 ёшда эдим. Бир куни онам қўлимдан тутиб, Расулуллоҳ (с.а.в) ҳузурларига олиб бордилар ва у зотга: “Эй Аллоҳнинг Расули! Шаҳримизда ташрифингизни қутлаб, совға – салом ила келмаган эркак ё аёл қолмади. Сизга бошқа совға беролмайман, шу ўғлим Анас сизга маьқул келганича хизматингизни қилсин”, деди. Мен Расулуллоҳ (с.а.в)га ўн йил хизмат қилдим. У зот мени бирор марта урмадилар, сўкмадилар, койимадилар, ҳатто бирор марта қовоқларини солиб ҳам қарамадилар”.\nАнас (р.а)нинг ёшлигида Румайсо (р.а)га Мадинанинг обрўли ва бой кишиларидан аммо ҳали мусулмон бўлмаган бир киши совчи юборди. Румайсо (р.а) қилган аҳдини билдириб, унинг совчисини рад этди. Анас ибн Молик (р.а)улғайиб,вояга етганида Абу Талҳа яна совчи қўйиб: “ Ўғлинг Анас катта бўлиб қолди, мажлисларда ўтирадиган ва сўз айтадиган бўлди”, деб олдинги таклифини эслатди. Румайсо (р.а) унга: “Эй Абу Талҳа, мен сен билан турмуш қурардим чунки сен насаби тоза, обрўли кишисан, аммо афсуски сен билан мени ўртамизни тўсиб турадиган бир нарса бор, усиз ҳеч бир мақсадлар рўёбга чиқмайди”, деди. Бунинг сабаби нима? –деб сўради Абу Талҳа. Сен мушриксан, мен эса муслимаман. Мени сенга турмушга чиқишим жоиз эмас”, деб жавоб килди. Абу Талҳа: “Бу қандай ҳам нолойиқ гап, эй Румайсо? Менинг олтин - кумушларим қаёқда-ю, сенинг айтаётган бу гапинг қаёқда?! Нималар деётганингни ўйлаб кўр”, деди. Румайсо (р.а) жиддий туриб: “Менга олтин ҳам, кумуш ҳам керак эмас. Сен на эшитадиган ва на кўрадиган, ва на бирор ҳожатингни раво этадиган нарсага ибодат қиласан. Эй Абу Талҳа, ёғочга ибодат қилишдан уялмайсанми! Агар сен исломни қабул этсанг, сенинг мусулмонлигинг никоҳ учун оладигон маҳрим бўлсин. Менга бошқа нарса керак эмас!” деди.\nОдатда араб аёллари ўзлари учун тайёрланадиган сарполарига, маҳрга бериладиган олтину кумуш тақинчоқларга жиддий эьтибор беришар эди. Аммо қалби имон нури ила тўлиб тошган буюк саҳобия аёл Румайсо (р.а) бу борада аёл зотигагўзал ибрат қолдирдиларки, бу ҳолат то қиёматга қадар ислом оламида ўчмас олтин сатрларда битилган намуна бўлиб қолди. Румайсо (р.а) ўзининг келинлик учун маҳр сифатида олинадигон бойликларини ўзга бир инсоннинг имони учун “қурбон қилиши” бу жасорат ва шижоат Абу Талҳанинг вужудига титроқ солди. Бундай таклифни рад этишга жавоб топаолмади ва жавоб топиш ҳам амри маҳол эди. Аллоҳ таоло беқарор давлат, ўткинчи шараф соҳиби бўлган Абу Талҳага бир аёлни роббисини танишига, имондек буюк неьмат соҳиби бўлишига бир сўз билан айтганда ҳидоятга тушишига сабабчи қилди. Абу Талҳа менинг исломимга ким гувоҳ бўлади?-деб сўради.\nРасулуллоҳ (с.а.в) ўзлари гувоҳ бўладилар. У кишига бориб айт,-деди Румайсо (р.а). Шундай қилиб, Абу Талҳа Расулуллоҳ (с.а.в) ҳузурларида мусулмон бўлдилар. У зотга Румайсо (р.а)нинг сўзларини айтди. Шу вақтнинг ўзидаёқ ўша шартга мувофиқ Абу Талҳа билан Румайсо (р.а)нинг никоҳлари ўқилди. Румайсо (р.а) қачон Расулуллоҳ (с.а.в)ни кўрсалар ўғли Анас (р.а)нинг хақларига дуо олар эдилар. Кунларнинг бирида Румайсо (р.а) Расулуллоҳ (с.а.в)нинг олдиларига бориб: “Ходимингиз Анаснинг ҳаққига дуо қилинг”, деб сўради. Пайғамбаримиз (с.а.в) “Парвардигоро! Анаснинг молига, болаларига ва яна ўзинг инъом этган бошқа неъматларингга барака бер”, деб дуо қилдилар. Шу дуонинг ижобати туфайли Анас ибн Молик (р.а) узоқ умр кўрди. У зотнинг фарзандлари, набираларининг сони юздан ошиб кетди. Румайсо (р.а) Абу Талҳа билан бахтли-саодатли ҳаёт кечирар эдилар, бу борада Аллоҳ таоло у иккисига кўз қувончи ва дил севинчи ўғил фарзанд неъматини ато зтди. Абу Талҳа ўғлига шу қадар меҳр қўйдики, уни ҳеч кимга ишонмас, ҳаётини бу ўғлонсиз тасаввур ҳам қилаолмас эди. Ўғилчаси тўсатдан касалликка чалинди. Бу ҳол Абу Талҳани эсанкиратиб қўйди, у кўчада ўз ишлари билан юрар экан, уйига келган заҳоти ўғлининг ҳолидан хабар олар эди. Шу зайлда давом этаётган кунларнинг бирида ажал бу маъсум гўдакни уларнинг бағридан юлиб олди. Ана шу вақтда Абу Талҳа Расулуллоҳ (с.а.в)нинголдиларида эди. Шўрлик онаизор кўзининг оқу-қароси, юрагининг бир парчасини йўқотди! Ҳаммага маьлумки бундай вақтда оналар бу аламга бардош бера олмай, доду фарёд соладилар, ўзларини кўтариб урадилар. Румайсо (р.а) шундай аламли онларда ҳам бутун аёлларга дарс ва намуна бўладигон гўзал сабр соҳибаси эканини кўрсатди.Ҳали жаннат ҳиди кетмаган гўдакнинг юзларидан тўйиб-тўйиб ўпди, кейин гўдакни ювиб, кафанлади, хушбўй нарсалар сепди ва гўдакнинг гулдек юзларига боқиб оналик меҳри жўшиб кўзларидан аччиқ-аччиқ ёшлар тўкди.Меҳрибон отаси Абу Талҳа келишидан олдин боланинг устига чойшаб ёпиб қўйди.Сўнгра ўғли Анас (р.а)га укасининг вафоти ҳақида отасига ҳеч нарса демасликни тайинлаб, Абу Талҳани чақириб келиш учун юборди. Абу Талҳа келиши билан ўғлининг аҳволини сўради. Румайсо (р.а) ўғилчамиз “Ухлаб қолди.Худодан сўрайманки, шояд шу уйқуси роҳатли бўлса”, деб ёш ва ғамли кўзларини яширди. Абу Талҳа хотинининг бу жавобидан; “Бола соғайиб қолибди”, деб гумон қилди. Ўша куни Абу Талҳа рўза тутган эди. Биргалашиб ифтор қилишди. Тун кирди. Шунда ҳам бу сабрли солиҳа аёл маҳзунлигини билдирмади.Хушбўйланган ва зийнатланган ҳолда эрининг ёнига кирди ва кечани бирга ўтказишди. Тонг отгач эри масжидга отланар экан, Румайсо (р.а) аста секин гап бошлади. “ Эй Абу Талҳа, агар бир киши бировдан омонат олса, сўнг уни эгасига қайтармасликка ҳаққи борми?” деб сўради. “Йўқ, омонат эгасига қайтарилади. Бермайман дейишга асло ҳаққи йўқ деб жавоб берди эри. Румайсо (р.а) мақсадга ўтди. “Аллоҳ таоло бизга омонатга ўғил берган эди. Энди эса ана шу омонатини қайтариб олди”, деди. Абу Талҳа: “Инна лиллаҳи ва инна илайҳи рожиьун” (Биз ҳаммамиз Аллоҳникимиз, ва яна унинг ҳузурига қайтамиз), деди. Бошқа ҳеч қандай сўз айтолмади, қандайин ҳам сўз айтаолсин. Чиқиб тўғри Расулуллоҳ (с.а.в)нинг ҳузурларига борди. Намоз ўқиди ва кеча шомда ўғли вафот этгани, ўзи эса кечани аёли билан ўтказганини айтди. Пайғамбаримиз (с.а.в): “Парвардигоро! Буларнинг бу кечасини барокатли қилгин”, деб дуо қилдилар. Сарвари коинотнинг бу дуоларига осмон эшиклари очилди. Жаннат райҳони бўлмиз гўдакларини йўқотган бу зотларга меҳрибонлардан-да меҳрибон бўлмиш Роббул аламин Абдуллоҳ ибн Абу Талҳани ато этди. Абдуллоҳга эса, тўққизта фарзанд берди, буларнинг барчаси ҳофизи каломуллоҳ бўлди. Булардан тўнғич ўғли Исҳоқ ибн Абу Талҳа эса буюк фақиҳ даражасига етди, буларнинг барчаси онанинг гўзал сабри, эрига итоати ва мусибатга сабрли бўлиши ҳамда Аллоҳнинг Расулини дуоларининг барокотидан эди. Ушбу саҳобия аёлнинг ҳаёти биз аёлларгадунё ва охират саодати сариойдин йўлни кўрсатиб турувчи нурли бир тарихдир. Расулуллоҳ (с.а.в) “Жаннат оналар оёғи остидадир”, деб марҳамат қилганларида ана шундай сабрли пок аёлларниназарда тутганлар. Она юртимизни ер юзига танитган Исмоил Бухорий, Термизий, Насафий, Замахшарий, Бурҳонидин Марғилоний, Фарғоний каби зурриёдларни дунёга келтирганлар ҳам мана шу каби мўьтабар оналардир. Барча оналар соғ ва омон бўлишсин маьнан пок ва юртига садоқатли фарзандлар тарбиялашда Аллоҳ барчамизга куч қувват ато этсин.\n“Хадичаи Кубро” аёл-қизлар ўрта махсус ислом билим юрти мударрисаси Пошшахон ЭШОНХОН қизи таржимаси


ҲАРАКАТНИ ИЛҒОВЧИ МОСЛАМАЛАР — ЭНЕРГИЯ САМАРАДОРЛИГИ ВА ТЕЖАМКОРЛИГИ САРИ АРЗОН ВА ОСОН ЙЎЛ Ўзбекистон миллий электр тармоқлари акциядорлик жамияти\nЭнергия тежамкорлиги ва энергия самарадорлиги — бу энергоресурслардан фойдаланишдан тийилиш, истеъмол ҳажмини чеклаш эмас, аксинча, тежамкорлик ва самарадорлик ёш авлодга болалик давриданоқ ўргатилиши лозим бўлган истеъмол маданиятининг юксак намуналаридан бири эканлиги ҳақида аввалги таҳлилий мақолаларимизда ўз фикр-мулоҳазаларимизни баён қилган эдик.\nҚимматбаҳо энергоресурслардан мақсадли фойдаланиш нафақат хонадон ёки саноат корхоналарида, балки шаҳарсозлик лойиҳаларида ҳам ўз аксини топиши зарур. Айниқса ёритиш тизимида замонавий ускуна ва мосламалардан фойдаланиш мақсадга мувофиқ. Шунда мамлакатимизда шартли равишда мавсумий тарзда юзага келадиган энергия танқислиги муаммоларига маълум маънода ечим топиш мумкин бўлади.\nЭътиборингизга мутахассис Сарвар Қурбонов томонидан юритиладиган @energomenejer — энергия ва ундан самарали фойдаланиш бўйича мавзулар, электр, иссиқлик ва электротехник ускуналар ҳақида маълумотлар бериб бориладиган телеграм каналида эълон қилинган «Ҳаракат датчиклари» деб номланган маълумотларни таҳрир этилган шаклда тақдим этамиз.\nКелинг, даставвал ҳаракатни илғовчи мосламаларнинг техник кўрсаткичлари билан танишсак:\n• Ҳаракат сенсори — сигнал узатувчи, жисм ҳаракатланишини қайд қилувчи, атроф-муҳитни назорат қилиш ёки бирор бир жараённи автоматлаштиришда фойдаланилади;\n• Ҳаракат детектори – қўриқлаш тизимларини, хавф сигналларини ишга тушириш ва камералар иш ҳудудига кирган ҳаракатни аниқлаш учун фойдаланилади.\nАйни кунларда хонадон ва офисларда бундай ҳаракат сенсори мосламаларидан фойдаланишнинг оммалашув кўрсаткичи тахминан 10–15% га ошиши кутилмоқда. Бунга сабаб оддий — энергия ресурсларидан оқилона фойдаланиш ва уларга сарфланадиган маблағлар миқдорини тежаш, шунингдек, қўриқлаш хизматлари тизимини янада такомиллаштиришдан иборат.\nУшбу кўрсаткич Россия Федерацияси ва Европа давлатларида 2020 йил мобайнида 20% гача ўсиши тахмин этилмоқда. Шу билан бирга, ҳаракатни илғовчи бундай сенсорли мосламалар хонадонларда ёритиш тизимларини ва энергия (электр, совуқ ва иссиқ сув, иситиш тизимлари) истеъмол қилувчи қурилмаларни автоматлаштиришда самарали фойдаланилади.\nБу қурилмалар иш принципи ҳамда тури бўйича: инфрақизил, ультратовуш, фотоэлектрик (ёруғлик), микротўлқинлар, томографик (радиотўлқин) ва бошқа таснифлардан иборат. Ҳаракатни илғовчи мосламалар тўлқинларни тарқатиш ва қабул қилинган тўлқинларни таҳлил қилишига кўра актив, пассив ва комбинацияланган мосламаларга тоифаланади.\nҲАРАКАТНИ ИЛҒОВЧИ МОСЛАМАЛАРНИНГ ИШ ПРИНЦИПЛАРИ\nПАССИВ — бу ҳаракатни илғовчи инфрақизил мосламалар (PIR) бўлиб, улар фойдаланиладиган бундай мосламаларнинг тахминан ярмини ташкил этади;\nАКТИВ — ультратовушли, микротўлқинли ва томографик ҳаракатни илғовчи мосламалар ҳам мавжуд бўлиб, улар амалда қўлланаётган ушбу мосламаларнинг тахминан қолган ярмини тўлдиради.\nБундан ташқари, комбинацияланган, яъни ҳам фотоэлектрик, инфрақизил тўлқинлар орқали ҳаракатни илғовчи мосламалар мавжуд бўлиб, уларнинг янги русумлари айни кунларда кенгроқ тарқалмоқда.\nҲар бир турдаги ҳаракатни илғовчи мосламаларнинг дастурий ишида ихтирочилар томонидан йўл қўйилган айрим камчиликлар учрайди ва улар вақти-вақти билан ёлғон (сохта) сигналлар бериб туриши эҳтимолдан холи эмас. Бу каби нуқсонларни бартараф этиш учун ишлаб чиқарувчилар комбинатцияланган (фотоэлектрик ва инфрақизил) мосламалардан фойдаланилади, аммо бу нарса ўз ўрнида мосламанинг сезгирлиги даражасини камайтириши мумкин.\nҲАРАКАТНИ ИЛҒОВЧИ МОСЛАМАЛАРНИНГ ТУРЛАРИ\nИнфрақизил нурли тури — ушбу ҳаракатни илғовчи мосламалар иссиқлик нурларини (ифрақизил) таҳлил қилади.\nУльтратовушли тури — ушбу мосламалар товуш тўлқинларини таҳлил қилади. У овоз тўлқинларни тарқатади ва иккинчи бўлмаси орқали қайтаётган сигналларни доплер эффекти бўйича таҳлил қилиб, хотирасида атроф-муҳитнинг шартли шаклини ҳосил қилади. Агар муайян шаклда, яъни ҳудудда ўзгариш сезилса, қайтаётган тўлқин орқали сигнал берилиб, ускуна ишлашини таъминлайди.\nРадиотўлқинли тури — томографик ва микротўлқинли мосламалар ҳам ультратовушлилари каби ишлайди. Ягона фарқи шундаки, улар товушларни эмас, радиотўлқинларни таҳлил қилади. Радиотўлқин нометалл бўлган жисмлардан ўта олади ва каттароқ ҳудудни назорат қила олади. Бундай ускуналар қимматбаҳо, аммо кенгроқ ҳудудлар ва омборларни назорат қилишда самарали фойдаланилади, маълум миқдорда электр энергиясини тежаш билан бирга ўзига хос сезгир ҳимоя тизимини яратади.\nФотоэлектрли тури — ушбу мосламалар ёруғлик нурларидан таъсирланиш орқали ишлайди. Аниқроғи, улар иккита сенсордан ташкил топган бўлиб, бири ёруғлик чиқаради ва иккинчиси қабул қилади. Қабул қилувчи ускуна ёруғликни электр токига айлантириб, релеларга улаш ёки узиш сигналларини беради. Бунга мисол тариқасида метрополитендаги назорат ўтиш тўсиқларида мавжуд турникетларнинг очилишида сигнал берувчи мослама фотоэлектрик турига мансублигини эслатиб ўтиш кифоя.\nВа ниҳоят, энг муҳими, фотоэлектрик турдаги ҳаракатни илғовчи мосламалардан кўча ёритиш тизимларида кенг фойдаланиш — энергия ва меҳнат ресурсларини тежашга олиб келади. Бу эса, юқорида таъкидланганидек, истеъмол маданиятининг юксак намунасидир.


Барунни Тошкентга олиб келган қиз уни севиб қолди(ми)?! - - - www.Voydoda.com - Развлекательный портал -\n26 Май 2016(19:24)\n-“Тўйлар муборак” фестивалида Барун Собти билан ҳамоҳанг либосларда кўриниш берганингиздан кейин кўпчиликда бир фикр уйғонди. Гўёки, уни севиб қолгансиз?\n-Халқ орасида “Ишани” номи билан шуҳрат қозонган телесериал қаҳрамонларини ҳам таклиф этарсиз балки?\n-Қанақадир сабаблар бўлди. “Ўзбекинно” раҳбари матбуот анжумани “Киночилар уйи”да жуда истади. Бироқ, фестивалга яқин қолганда бекор қилишди. Аниқ сабабларини айтишмади. Буни эса ҳануз тушунмайман. Бироқ, матбуот анжуманини “Рэдиссон” меҳмонхонасида ўтказдик! Ёрдам берганлар кўп бўлди. Жуда хусандман. Шу ўринда, суратга тушолмаган, саволига жавоб ололмаганлардан узр сўрайман.\nТеги: Барунни Тошкентга олиб келган қиз у


Lifestyle 22:47 / 29.03.2019 12624\nМиллиардер Эдуардо Саверин Марк Цукерберг билан бирга дунёнинг энг фаол ижтимоий тармоғи бошида турган ва ўтган 15 йил ичида ҳануз "Facebook'даги иккинчи одам" ёрлиғидан қутула олмаган. Етти йил сукут сақлаган ишбилармон ўзининг иккинчи имконини нимада кўрмоқда? Forbes шу ҳақидаги мақоласи билан бўлишди.\nЭдуардо Саверин Сингапурдаги Land Tower бизнес марказида саккиз қаватни банд қилган офисига ташриф буюрган меҳмонларни қарши олар экан, доим унга биринчи бўлиб бериладиган савол қайси бўлишини яхши билади. Бу, албатта, Facebook билан боғлиқ савол бўлади. Дунёга машҳур ижтимоий тармоқнинг 37 ёшли ҳаммуассиси нафақат дунёнинг энг ёш миллиардерларидан бири (Forbes унинг бойлигини 9,5 млрд долларга баҳолайди) саналади, балки поп-маданиятнинг ҳақиқий қаҳрамони ҳамдир. Дэвид Финчернинг таниқли "Ижтимоий тармоқ" фильмида Facebook'нинг яратилиши ҳақидаги фильмда уни Ҳолливуд юлдузи Эндрю Гарфилд ўйнаган.\nОхирги марта Саверин 2011 йилда, АҚШ фуқаролигидан воз кечиб, Сингапурга кўчиб ўтганида ахборот майдонида шов-шувларга сабаб бўлган эди. Оммавий ахборот воситалари уни ўз ватанида 700 миллион доллар солиқ тўлашдан қочганликда гумон қилишди, аммо ишбилармон эмиграциянинг бу версиясини инкор қилди. У Марк Цукербергнинг собиқ ҳамкори ёрлиғидан қочди ва энди у учун асосийси - дунёга янги Эдуардо Саверинни намоён қилиш. У энди "биров"нинг ижтимоий тармоғи ҳаммуассиси эмас, жаҳон инвестиция бозори олий лигасига киришга тайёр шахсий "B Capital" венчур фондининг асосчисидир.\n"B Capital"га у 2015 йилда шериги Раж Гангули билан асос солган. 360 миллион доллар ҳажмидаги фонд (бунда Савериннинг улуши маълум қилинмади) технологик стартаплар орасидаги объектларни изламоқда.\nФонднинг рақибларидан устувор жиҳати - географик тобеъликнинг йўқлиги. "B Capital"нинг 30 нафар ходими Калифорния (Сан-Франциско ва Лос-Анжелес), Нью-Йорк ва Сингапурдан ишлайди. Яна бир кучли томони — Boston Consulting Group (BCG) консалтинг гиганти билан эксклюзив ҳамкорлик, бу Саверин ва Гангули портфелидаги компанияларга экспертиза ва кенг кўламли мижозлар базасига чиқиш имконини беради. Ва ниҳоят, "B Capital" раҳбариятига сўнгги вақтларда Apple ва Box каби корпорацияларда ишлаш тажрибасига эга бир неча менежер келди. Буларнинг бари фонд асосчиларининг бозорнинг йирик ўйинчилари қаторига қўшилишга тайёр эканлигидан далолат беради.\n2012 йилда Марк Цукерберг Facebook'нинг биржага чиққанини нишонлаганда ва NASDAQ'да савдолар бошланганини тантанали равишда маълум қилган вақтда бошқа ярим шардаги Эдуардо Саверинни ҳеч ким ёдга олмади. У стартапдан 2005 йилда ҳаммуассис мақомида кетди, мақсад - келгуси бир неча йилда ижтимоий тармоқнинг 53 миллион акциясини сақлаб қолиш. 2009 йилда Саверин Сингапурга кўчиб ўтди, Америка фуқаролигидан эса 2011 йилда воз кечди. Бу вақт у ОАВда муҳокамаларда пайдо бўлиб турди — нашрларда унинг Bentley машинаси, клубларга ташрифи ва баъзан бир тунда 50 минг долларни қайд этувчи барлардаги қироллик ҳисоб-китоблари муҳокама марказида бўлди.\nЙиллар ўтгач ишбилармон мутлақо бошқа ҳикояни сўзлаб берди. Саверин Бразилиянинг Сан-Паулусида дунёга келган, лекин Флоридада вояга етган. Хусусий мактабда таълим олгач, Ҳарвард университетининг иқтисодиёт факультетига ўқишга кирган ва учинчи курсда Марк Цукерберг билан танишиб қолган. Саверин Facebook'дан кейин ўзини бошқа стартапларда синаб кўрган ва охир-оқибат Сингапурда тўхтаган. Осиёнинг шаҳар-давлатига у дастлаб дўстининг бизнесини юритишда ёрдам бериш учун келган, бироқ кейин ортга қайтмаган — ишбилармон Сингапурга бир кўришдаёқ мафтун бўлган, бироз вақт ўтиб сингапурлик Элейн билан учраша бошлайди ва кейинчалик унга уйланади. Жуфтлик аслида АҚШда танишган — Элейн Массачусетс штатидаги Тафтс Университетида ўқиган.\n"Сингапур — мен каби технологиялар фанати учун ажойиб жой. Боз устига бу ерга сайёранинг кўп нуқталаридан узоғи билан беш соатда учиб келиш мумкин", - дейди Саверин. У аввалгидек солиқ жавобгарлигидан қочмагани, шунчаки севимли шаҳридан қўним топишни истагани таъкидлайди.\nБугунга келиб ишбилармон уни дунёга танитган компания ҳақида ёмон гапирмайди, аксинча, ўтмиши билан фахрланишини айтади. Саверин деярли 2 фоизлик пакети билан капитализацияси 500 миллиард долларга яқинлашаётган компаниянинг энг йирик хусусий акциядорларидан бири бўлиб қолмоқда. Бироз аввалги интервьюларида у ҳатто Цукербергнинг стратегиясини мақтаган: "У мисли кўрилмаган кўлам ва қийматдаги бизнесни йўлга қўйди ҳамда унинг янада ривожланиши учун қўлидан келганича ҳаракат қилмоқда".\nFacebook ҳаммуассиси ҳатто собиқ шеригига ўз ўғлининг технологик тарбиясини ишониб топширишга тайёр. Forbes журнали мухбири ундан ўғли Facebook'дан фойдаланиш ё фойдаланмаслиги ҳақида сўраганида, ишбилармон шундай жавоб берган: "Ўйлашимча, у ҳозирча рўйхатдан ўтиш учун ҳаддан ташқари кичик, лекин вояга етгач, эҳтимол, унга бунинг фойдаси тегар".\nҲарварддан бошланган дўстлик\nСаверин уни миллиардер қилган Facebook IPO'сидан бир неча йил ўтиб венчур инвестициялар билан шуғуллана бошлади: "B Capital"га 2015 йилда асос солинган. Раж Гангули оператив бошқарув масалаларини ўз зиммасига олди, унинг номдор шериги эса салоҳиятли инвестициялар объектларидан тушган аризаларни назорат қилади ва фонднинг Жануби-Шарқий Осиё мамлакатлари ҳамда Ҳиндистондаги стратегиясини бошқаради. "Одамлар бу ерга келгач, рок юлдузини кутишади, у эса шунчаки стол атрофида ўтириб, улар билан муваффақият имкони ҳақида суҳбатлашади", - дейди Гангули.\nУ Саверин билан Ҳарварддан, университет қошидаги бизнес-мактабда ўқиб юрган пайтларидан бери дўстлашади, 2012 йилдан эса Сингапурда қўшма лойиҳаларни юритади. Уларнинг 80 миллион долларлик илк Velos Partners фонди асосан истеъмолчи бозорига йўналтирилган эди. 2015 йилда эса "B Capital" концепцияси яратилди.\n"B Capital" портфелига қарасангиз — бу эса 20 га яқин инвестиция, фонднинг йўналишини тушуниш осон. Саверин ва Гангули Европа, Ҳиндистон ва Жануби-Шарқий Осиё мамлакатларидаги савдо-сотиқ ва логистика соҳаларидаги компанияларни маъқул кўришади. Уларнинг вазифаси — Кремний водийси гигантлари эътиборига тушмаган лойиҳаларни топиш. Шунингдек, улар маҳаллий бозорлар спецификасини яхши билишади.\n"Хатолар доим бўлади, улардан дарҳол тўғри хулоса чиқаришни ўрганинг. Зарурат туғилса, узр сўранг ва имкон қадар бошқа бундай хатони такрорламасликка ҳаракат қилинг", - дейди инвестор ёш ишбилармонлар авлодига.\n11:00 / 22.05.2020 65940


"Тўмарис" - энг фаол иштирокчи\nАндижон шаҳридаги "Баркамол авлод" спорт мажмуасида Халқаро хотин-қизлар байрамига бағишланиб вилоят жисмоний тарбий ва спорт бошқармаси ҳамда Болалар спортини ривожлантириш жамғармаси вилоят бўлими ташаббуси билан спортнинг енгил атлетика, шахмат-шашка, арқон тортиш, стол тенниси, велопойга турлари бўйича мусобақалар ўтказилди.\nБеллашувларда вилоятдаги спорт муассасаларида фаолият юритаётган 200 нафарга яқин хотин-қизлар 19 жамоа таркибида ғолиблик учун баҳс олиб бордилар.\nМазкур мусобақада вилоят футболга ихтисослаштирилган мактаб-интернатининг "Тўмарис" жамоаси ҳам фаол иштирок этди. Хурсаной Қодирова, Шохсанам Тожиддинова, Гулнора Умарова каби фахрий аёллар мусобақаларнинг қизиқарли ва кўтаринки руҳда ўтишига муносиб ҳисса қўшдилар. "Тўмарис" жамоаси мусобақанинг "Энг фаол аёллар жамоаси" номинацияси совриндори бўлди.\nҚизғин ва муросасиз кечган беллашувларнинг якуний натижаларига кўра, Избоскан тумани жамоаси умумжамоа ҳисобида 1-ўринни қўлга киритди.\nFолиб ва совриндорлар мусобақа ташкилотчиларининг эсдалик совғалари билан тақдирланди.\nвилоят футболга ихтисослаштирилган мактаб-интернати ўқитувчиси.


ЎЗБЕКИСТОН КЎПРИКСОЗЛИГИДА ТУБ БУРИЛИШ –НАВОИЙ ШАҲРИДА МЕГАКЎПРИК ЎЗ ФАОЛИЯТИНИ БОШЛАДИ » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » ЎЗБЕКИСТОН КЎПРИКСОЗЛИГИДА ТУБ БУРИЛИШ –НАВОИЙ ШАҲРИДА МЕГАКЎПРИК ЎЗ ФАОЛИЯТИНИ БОШЛАДИ\nЎЗБЕКИСТОН КЎПРИКСОЗЛИГИДА ТУБ БУРИЛИШ –НАВОИЙ ШАҲРИДА МЕГАКЎПРИК ЎЗ ФАОЛИЯТИНИ БОШЛАДИ\n31-08-2020 17:53 Navoiy shahri, Yangiliklar\nБугун Навоий шаҳрида Марказий Осиёда ягона ҳисобланган ер усти пиёдалар йўли - мегакўприк фойдаланишга топширилди.\nДавлат ва жамоат ташкилотлари, кенг жамоатчилик вакиллари иштирокида ўтказилган кўприкнинг фойдаланишга топшириш маросимида Навоий шаҳар ҳокими М.Базаров нутқ сўзлади.\nЭътироф этиш керакки, ҳар йили улуғ айём - Мустақиллигимиз байрами арафасида янги бино ва иншоотларнинг фойдаланишга топширилиши анънага айланган.\nШу жиҳатдан байрамдан байрамга қадар мамлакатимизда амалга оширилган бунёдкорлик ишлари ва эришилган ютуқларга назар ташлар эканмиз, мисли кўрилмаган марралар забт этилганлигининг гувоҳи бўламиз.\nПандемия шароитида ҳам иқтисодий-ижтимоий ҳаётимизда, бунёдкорлик соҳасида изчил ислоҳотлар амалга оширилди.\nЭнг муҳими, муҳтарам Юрбошимизнинг доно сиёсатлари ва узоқни кўзлаб олиб бораётган изчил ислоҳотлари оғир ва синовли кунларни ҳамжиҳатликда енгиб ўтишимизда муҳим омил бўлиб хизмат қилмоқда.\nНавоий шаҳар Fалаба шоҳ кўчаси ва Амир Темур кўчалари кесишмасида бунёд этилган ер усти пиёдалар йўлагида бугун аҳоли учун барча қулайликлар ва имкониятлар яратилди.\nИстиқлолимизнинг 29 йиллиги байрами муносабати билан фойдаланишга топширилган бу иншоот Навоий шаҳри аҳолиси ва меҳмонлари учун энг улуғ ва азиз байрамимизда муносиб туҳфа бўлди.\nТаъкидлаш жоизки, мазкур чорраҳада бир суткада 25 мингдан 35 минггача автотранспорт воситалари ҳамда соатига 10500 тагача пиёдалар ҳаракатланади.\nЧорраҳада бир неча йиллардан буён автомобиллар тирбандлиги юзага келиб, бу эса ўз навбатида аҳолининг хақли эътирозларига сабаб бўлаётган эди.\nАҳолининг бу каби мурожаатлари инобатга олиниб, қисқа муддатда, яъни бир йилда мазкур мажмуа барча ҳавас қиладиган кўринишда, Навоий шаҳри кўркига кўрк бўлиб, замонавий қиёфада бунёд этилди.\n"Навоий минтақавий йўлларга буюртмачи” буюртмаси асосида "Навоий кўприклардан фойдаланиш” унитар корхонаси бош пудратчилигида бунёд этилган ушбу замонавий мажмуа шаҳар аҳолисининг азалий орзулари ва истакларининг ҳақиқий рўёби бўлди.\nҚайд этиш керакки, мазкур иншоотнинг баландлиги 5,5 метр бўлиб, 4,5 метр кенгликдаги пиёдалар йўлаги ташкил этилди.\nМегакўприкда пастдан чиқишда 1,8 метр кенгликда пандус ҳамда тўрт томондан ҳам 2,7 метр кенгликдаги зиналар, 32 дона таянч устунлари ўрнатилди. Энг муҳими, тўрт томондан чиқиш учун қўшимча равишда лифт фаолияти йўлга қўйилгани аҳоли учун яна бир муҳим қулайлик бўлди.\nМазкур иншоотнинг металлконстркуция ишлари "Навоий жанубсаноатмонтаж” акциядорлик жамияти жамоаси томонидан олиб борилиб, унинг қад ростлашида 170 тонна металл конструкция ишлари амалга оширилди.\nЭнг муҳими, бу иншоот аҳоли учун байрамда ҳақиқий совға, истиқлолнинг муносиб туҳфаси бўлди.\nМЕГАКЎПРИК - ЎЗБЕКИСТОНДА ИЛК БОР БАРПО ЭТИЛАЁТГАН ЙИРИК ИНШООТ\nРАСМИЙ МУНОСАБАТ: ХАВОТИРГА ЎРИН ЙЎҚ, МЕГАКЎПРИКДА АҲОЛИ УЧУН ...\nНАВОИЙ ШАҲРИДА БАРПО ЭТИЛАЁТГАН МЕГАКЎПРИКНИНГ ҚУРИЛИШ-БУНЁДКОР ...\nХУШХАБАР: МЕГАКЎПРИККА МЕТАЛЛКОНСТРУКЦИЯ ЎРНАТИШ ИШЛАРИ БОШЛАНДИ\nНАВОИЙ ШАҲРИДА БАРПО ЭТИЛАЁТГАН МЕГАКЎПРИКНИНГ КОСТРУКЦИЯЛАРИНИ ТАЙЁР ...


2019 йил июль ойида Халқ банкининг «Имкон» лаҳзали, пул ютуқли лотереясидан 50 млн. сўм ютиб олгани, лекин ҳалигача ютуқни ололмаётгани ... июль ойида фуқаро З.Абдуҳалилова харид қилган «Имкон» лаҳзали, пул ютуқли лотереяси (2-разряд) билети ютуқли эканлиги аниқланди. Бироқ, ўзининг ...\nКичкина шаҳарчада бир кунда 50 нафар миллионер пайдо бўлди\nхарид қилишган ва омадни қарангки, жек-потни ютишибди. Умумий ютуқ қиймати — 90 миллион евро, ютуқ ўртага пул ташлаганлар ўртасида тенг ... билан сийлади, аммо ташкилотчилар ғолиблар номини ошкор қилишмади. ютуқли чипталарнинг эгалари ҳам энди миллионерга айланишганини қаттиқ сир ...\nОч қолган мушук эгасини миллионерга айлантирди\nмашинасига ўтириб, чиптани текширса, бир миллион фунт стерлинг ютуқ бор! Ҳаяжоннинг зўрида хушхабарни рафиқасига етказиш учун газни босади... «Турмуш ...\nНью-Йорклик қурувчи лотереяда 245 миллион доллар ютиб олди\nбўлган Мангал қурувчилик фирмасидаги ишини ташламаслигини билдирди. ютуқни олган Мангал бу маблағга машинасини ўзгартириши ёки Гавайи оролларида ...


20:17:13 (GMT+5) 01.06.2020\n- Рукуда уч марта “Субҳаана роббиял ъазим”,дейилади.\n- Кейин “Аллоҳу акбар” деб саждага боради. Саждада уч марта “Субҳана роббиял аълаа”,дейди.\n- Намозхон иккинчи ракатда икки марта сажда қилиб бўлгандан кейин ўтиради ва “Аттаҳийят”дуосини ўқийди.\n- Тўртинчи ракатнинг икки саждасини бажаргандан кейин ўтиради ва “Аттаҳийят”дуосини ўқийди.\n- Мазкур икки салавотдан кейин “Аллоҳумма мағфирли...” ёки “Роббанаа аатинаа фид дуня...”дуоларидан бирини ўқийди.


2021, 05-Mart | 06:08\nDilfuza Ergasheva - 17:08 / 26-02-2021 0\nИнсон ҳаётда афсус-надомат ичида яшаши унинг ниятига, қолаверса, нафс амрига бўйсуниш-бўйсунмаслигига боғлиқ экани барчамизга аён. Маълумки, фарзанд тарбиясида, айниқса, ўғил бола тарбиясида мўътадил оилавий...\nDilfuza Ergasheva - 14:21 / 25-02-2021 0\nЙўлдош ака мўмин-қобил одам. Шу вақтгача бировнинг дилига бирор марта ҳам озор бермаган. Ҳатто, невараси тенги болаларга ҳам “сиз”лаб гапиради. Яқинда у тақдир тақозоси...\nDilfuza Ergasheva - 10:36 / 25-02-2021 0\nИнсон онг, ақл-идрок ва тафаккур билан ер юзида энг юқори саналгувчи жонзот. Ана шу буюк иньом ўлароқ у бу оламдаёқ жаннатга эришиб Тангрининг марҳаматига...\nDilfuza Ergasheva - 12:17 / 23-02-2021 0\nОдам боласи ақлини йўқотса ҳайвондан фарқи қолмайди. Ичкилик балоси инсон ақлу хушини маълум вақтга йўқотиши билан хавфлидир. Афсуски, айрим ҳолатларда спиртли ичимлик таъсирида жиноятга...\nDilfuza Ergasheva - 12:00 / 22-02-2021 0\nОрамизда шундай кишилар борки, улар қайси ҳаракти жиноят эканлигини яхши билишади. Лекин ўзининг қинғирликларини таниш-билишидан фойдаланиб, ими-жимида қилиб юраверишади. Бу тоифа инсонлар коса кунда эмас, кунида...\nТавбасига таянмаган танноз\nDilfuza Ergasheva - 10:58 / 19-02-2021 0\nУ ўн биринчи маротаба судланди Қўқонлик Мақсуда Низомова (исм-шарифлари ўзгартирилган) сўнгги 23 йил мобайнида 10 маротаба суднинг қора курсисига ўтирган. Яъни, безорилик, қўшмачилик, талончилик жиноятлари...\nНоҳақ айбланган раҳбар кассация суди мажлисида оқланди\nDilfuza Ergasheva - 09:23 / 16-02-2021 0\nПрезидентимиз Шавкат Мирзиёев 2020 йил 29 декабрдаги Олий Мажлисга ва халқимизга қилган мурожаатномасида “Судлар мустақиллиги таъминланиши натижасида жорий йилнинг ўзида 719 нафар фуқарога нисбатан...\nТакроран жиноятга қўл урган йигит\nDilfuza Ergasheva - 10:44 / 13-02-2021 0\nҚува туманида яшовчи, 35 ёшли Нурмирза Содиқжонов (исм-шарифлари ўзгартирилган) ўзига ўғирликни касб қилиб олди. Бўлмаса, дастлабки ўғирлиги учун тайинланган жазони ўтаб, кейинги ойдаёқ яна...\nDilfuza Ergasheva - 10:14 / 06-02-2021 0\nФарғона шаҳрида туғилган Сардор Ғаниевнинг (исм-шарифлари ўзгартирилган) на маълумоти, на касби-кори бор. На тўғри яшашга иштиёқи, на бировга яхшилик қилишга хоҳиши бор. Айни навқирон...\nҲоким нега озодликдан маҳрум бўлган эди?\nDilfuza Ergasheva - 09:40 / 03-02-2021 0\nИНСОН умри улкан орзу-мақсадлардан, қувонч ва ташвишлардан, машаққатли меҳнатдан турли имтиҳонлардан иборат. Ҳаётнинг оқ ва қора рангларига, яхши ва ёмон йўлларига ҳар биримиз дуч...\nDilfuza Ergasheva - 16:58 / 26-01-2021 0\nБаъзан икки инсон ўртасидаги тушунмовчиликка гўзал муомала кифоя қилади. Бунинг учун киши оиласида чиройли тарбия кўрган бўлиши керак. Ножўя босилган қадам охир-оқибат жиноят кўчаси...\nОв қуролини ҳужжатларсиз сақлаганлик учун жавобгарлик бор\nDilfuza Ergasheva - 16:12 / 22-01-2021 0\nБугун овчилик билан шуғулланишга ҳеч қандай монелик йўқ. Демак, қизиққанлар бўлса, марҳамат! Бироқ, ов қуролини ота мерос деб, ҳеч қандай ҳужжатларсиз сақлаш ноқонунийдир. Демак,...\nDilfuza Ergasheva - 16:44 / 20-01-2021 0\nОна кўксига талпинган мурғак гўдакнинг митти қўлчалари ҳавода қолди. Нега? Ҳаётда ҳар бир нарсанинг уволи бор. Ноннинг уволи урса ёмон бўлади, дейишади. Нон-ку бир жонсиз...\nDilfuza Ergasheva - 11:05 / 20-01-2021 0\nУмр бир текис эмас. Унда катта-кичик муаммолар бўй кўрсатиб туради. Муҳими, дуч келаётган муаммоларимизнинг ҳар бирининг ўзига хос ечими бўлади. Биз шуни тўғри тушуниб...


11:40 / 27.07.2017\nЖорий йилда Тошкент давлат юридик университетига ҳужжат топширган айрим абитуриентлар 086-У-шакл бўйича сохта тиббий маълумотнома тақдим этган. Бу ҳақида ТДЮУ қабул комиссияси маълум қилди.\nАниқланишича, ТДЮУ қабул комиссияси вакиллари ҳужжатларни синчиклаб ўрганиб чиққанда ўнлаб абитуриентлар сохта тиббий маълумотномалар тақдим этаётгани маълум бўлган. Сохта тиббий маълумотномалар оригинал маълумотноманинг сканерланган ва рангли принтердан чоп этилган варианти бўлиб, ҳар бир абитуриентнинг расми алоҳида ёпиштирилган эди.\nАбитуриентлар билан бўлган суҳбатда, мазкур кўринишдаги сохта тиббий маълумотномаларни 10 минг сўмдан 20 минг сўмгача бўлган миқдордаги ҳақ эвазига сотиб олишганлигини маълум қилишган.\nВазирлар Маҳкамасининг 2017 йил 20 июндаги 393-сонли қарори билан тасдиқланган “Олий таълим муассасаларининг бакалавриатига талабаларни ўқишга қабул қилиш тартиби тўғрисида”ги низом талабларига кўра, абитуриент томонидан топширилган ҳужжатларнинг қалбакилиги аниқланса, у ҳолда абитуриент тест синовларидан (олий таълим муассасасидан) четлаштирилади ҳамда ҳужжатлари ўрнатилган тартибда ҳуқуқни муҳофаза қилиш органларига юборилади.\nМазкур қоидадан келиб чиқиб, ушбу абитуриентлар тест синовларидан четлаштирилди ва ҳужжатлар Юнусобод туман ИИБга юборилди. Ҳозирда суриштирув ишлари кетмоқда.\nабитуриентлар Тошкент давлат юридик университети


ШОИРНИНГ БЕТАКРОР УМР КИТОБИ – "Sharq yulduzi" – "Звезда Востока"\nАдабиёт – ҳаёт кўзгуси. Кўзгу бўлганда ҳам инсон ва жамият ҳаётини бор мураккаблиги билан акс эттириши жиҳатидан у санъатнинг бошқа турларидан алоҳида ажралиб туради. Тарихий шароит, ижтимоий-сиёсий ҳаёт адабиётда ўз ифодасини топгани каби баъзан унга ўз таъсирини ҳам ўтказган. Адабиёт қизил шиорларнинг маддоҳига айлантирилган шўролар замони бунинг яққол мисолидир. Лекин яна бир ҳақиқатни тан олиш керак: фавқулодда истеъдод соҳиблари ҳар қандай шароитда ҳам ўз халқининг дардларини, орзу-армонларини баралла куйлай олган. Коммунистик якка мафкура сўз эркини бўғиб қўйган, адабиёт социалистик реализм деган тор қолипга солиб қўйилган мураккаб даврда ҳам Эркин Воҳидов, Абдулла Орипов, Рауф Парфи сингари халқимизнинг улкан ижодкорлари ўз истеъдодлари кучини кўрсата олдилар. Бу улуғ шоирларнинг шеъру достонлари ўзида катта ҳақиқатларни ифода этгани, фавқулодда самимияти, мукаммал бадиияти билан ХХ аср иккинчи ярми – ХХI аср бошлари ўзбек адабиёти ривожида алоҳида ўринга эга.\nЭркин Воҳидовнинг биринчи тўплами – “Тонг нафаси” ўзбек шеъриятига чиндан ҳам тонгнинг саррин ҳавосини олиб кирди. Шоирнинг бор-йўғи саккиз мисрадан иборат “Тонг лавҳаси” шеъри бунинг ёрқин исботидир. Шеър ҳажман кичик бўлса-да, ўзида чуқур мазмунни акс эттирган:\nУфқларга қўйиб гулдаста,\nТоғ ортидан кўтарди-да бош,\nПастга боқди чўққидан аста\nОлтин қалам тутган бир наққош.\nҲар нуқтага сайқал бериб у,\nВодий узра чизди зар лавҳа.\nСўнг қуёш деб имзо чекди-ю\nТонготар деб қўйди сарлавҳа.\nШоир тонготар чоғидаги манзарани сўз санъати орқали бамисоли рассом каби ўқувчи кўз олдида намоён қилади, табиат тасвирига жон бағишлайди. Тонгга берилган таъриф – “олтин қалам тутган бир наққош” ўқувчига завқ бағишлайди. Унинг олтин қалами – қуёш тоғ ортидан бош кўтариб, чўққидан аста пастга боқади: ҳар нуқтага сайқал беради, водий узра зар лавҳа чизади. Қуёш дея имзо чекади, тонготар деб сарлавҳа қўяди. Табиатнинг бунчалик гўзал тасвирини яратиш, у орқали инсон туйғуларию кечинмаларини ифодалаш ўтган асрнинг 50-йиллари шеъриятида янгилик эди. Чунки ўша кезларда пахта, ўроқ, болға ҳақидаги ҳис-туйғудан маҳрум, одамга заррача ҳам эстетик завқ бермайдиган риторик шеърлар ёзиш анъанага айланган эди.\nЭркин Воҳидов қўлига қалам олган биринчи кунлариданоқ ўз олдига катта мақсадларни қўйган, шу йўлда тинимсиз изланган, заҳмат чеккан, ҳавас қиларли натижаларга эришган ноёб истеъдод эгасидир. Шоирнинг 1959 йили ёзилган “Перо” номли шеърида қуйидагиларни ўқиймиз:\nҚилич ҳам у,\nУшбу шеърни мутолаа қилар эканмиз, икки нарсани англаймиз. Биринчиси, шоир инсониятга тинчликни раво кўради. Тарихнинг турли даврларида қўлига ойболтаю замбарак, қилич ва милтиқ олиб, жанг қилган, ўзаро биродаркушликдан кўп азият чеккан одамзот бахтга эриша олмади. Бахт йўли эса тинчлик, ўзаро бирдамлик манзиллари орқали ўтилиши мумкин. Иккинчиси, инсонни саодатга элтувчи йўл битта – илм ва ижод йўли. Перо бўлиб қуйилган пўлат – илм ва ижод тимсоли. Шоир одамларни ана шу йўлда ғайрат кўрсатишга ундайди.\nИжодкорнинг гўзаллик ҳақидаги қарашларига эътибор беринг. Борлиқ мулки аро бир маҳал кўрксизгина бўлиб яралган олам, дунёга сайқал бериш учун яралган одам ҳақида сўз юритар экан, шоир муҳим бир хулосага келади:\nШундан бери инсон тинмайин\nШу ер узра тер тўкар ҳамон.\nГўзал бўлар ўзи ҳам инсон.\nЭркин Воҳидовнинг истеъдоди шеърдан шеърга, китобдан китобга ўса борди, ўқувчилар кўнглини тобора кўпроқ забт этди. Ўз олдига янгидан-янги режаларни қўйган ижодкор мумтоз жанр – арузга қўл урди, ажойиб ғазаллар ёзди. Буюк сафдоши Абдулла Орипов шоирнинг арузга доир ижодий изланишларига ўз вақтида қуйидагича баҳо берган эди: “Ўлмас аруз вазнига беписанд қараш ҳали ҳукмрон бир шароитда Собир Абдулла, Ҳабибий, Чархий сингари мўътабар сиймолардан кейин ғазалиётимизнинг олтин эшиклари абадий бекилади, дея каромат қилишаётганда ёш авлод орасидан биринчилардан бўлиб Эркин Воҳидов арузнинг табаррук остонасида посбон янглиғ пайдо бўлди. Тўғри, ҳозиргача ҳам арузда ижод қилувчилар озмунча эмас. Бироқ соғлом кишининг нафас олишидек мунтазам ва равон, асл аруз мавжудки, бу санъатга “булҳавас”ларнинг аралашувлари ҳеч қандай самара келтирмайди. Аксинча, содда муаллифни куппа-кундуз куни беобрў қилиб қўйиши мумкин. Шу маънода, ғазалга таважжуҳ билдирган ёшларимизга ҳозирги замон шоирларидан Эркин Воҳидов ижоди мактаб бўла олади, деймиз”.\nҲақиқатан, “Ёшлик девони” орқали кўҳна ғазални замонавий шеъриятимизга ўзига хос мумтоз мазмун ва оҳангларда олиб кирган шоир бу борада катта ютуқларга эришди. Унинг ғазаллари элнинг тилига тушди, дилидан жой олди. Одамлар орасида – тўйларда, гап-гаштакларда, ижодий учрашувларда ҳозиргача айтилиб келади. Жумладан, шоирнинг қуйидаги сатрларини ёд билмаган одамни топиш қийин:\nВайронадур кошона ҳам…\nХалқона ҳикматларни эслатадиган бундай чуқур мазмуннинг аруз оҳангига солиниши сўзнинг таъсир кучини бир неча баробар ошириб юборади. Шунинг учун ҳам турли касб эгалари – деҳқондан ҳунармандгача, тадбиркордан саноат ходимларигача, муаллимдан ўқувчию талаба ёшларгача – барчаси бу мисраларни такрорлашдан завқ туяди.\nЭркин Воҳидовнинг ғазаллари кўнгилларга оқиб киради, ўқувчининг туйғуларини забт этади, унинг қалбини эзгуликка ошно қилади. Шоир ғазаллари, бир қарашда, содда сўзлар асосида яратилгандай, бу йўлда ижод қилиш анчайин осондай тасаввур уйғотади. Лекин улардаги самимият, ана шу содда сўзлар ифодалаган мазмуннинг чуқурлиги, ҳаётийлиги ўқувчини ҳайратга солади.\nШоирнинг фикрича, ишқ ва шеър – эгизак тушунчалар. Сабаби шундаки, ишқ дардидан айри шеър ҳеч қандай таъсир кучига эга бўлмагани сингари ишқнинг моҳиятини бошқа бирор ҳодиса шеър каби тўлақонли акс эттира олмайди. Буни шоир “оғунинг шифоси оғу билан” тарзида ифода этади. Умуман, ана шундай таъсирчан, халқона иборалардан моҳирона фойдаланиш – Эркин Воҳидов ғазалларининг етакчи хусусиятидир:\nЗаҳмати ишқ дард эрурса,\nЗаҳмати шеърдур даво.\nЧунки оғунинг шифоси,\nДейдилар, оғу билан.\n“Ёшлик девони”да “Дилдорга нома ёздим” сарлавҳали ғазал бор. Ушбу ғазал Эркин Воҳидовнинг ғазалнависликда мумтоз шеъриятимиз анъаналарини муносиб давом эттиргани билан ҳам алоҳида аҳамиятга эга. Ғазал матласи бу фикримизга далил бўла олади:\nКелтирган, эй шаббода,\nДилдорга ҳаводан нома йўллаш – бу мумтоз ғазалчилигимизда мавжуд анъана. Маҳбубасига арзини етказишда боди сабо – тонгги шаббодага мурожаат мумтоз шоирларимизнинг ижодида кўп учрайди. Негаки, шамол, биринчидан, поклик тимсоли. Иккинчидан, у беғараз элчи. Шоир ана шу анъанани давом эттириши баробарида уни янги бадиий деталлар билан бойитади:\nКўнглига қайғу солма.\nБўлсин тилинг навода…\nЭркин Воҳидовнинг аруздаги шеърлари ичида энг кўп эътироф қозонгани ва шоирга катта шуҳрат келтиргани бу – “Ўзбегим” қасидасидир. Тан олиш керак, ўтган асрнинг 60-йилларида бундай асарни ёзиш учун ижодкордан катта жасорат талаб қилинарди. Собиқ Иттифоқдаги барча миллатлар учун мавҳум “советлар ўлкаси” ватан дея тақдим этилган, ҳамма миллатлар қўшилиб ягона “совет миллати”га айланиши ҳақидаги сохта ғоялар авж олган бир даврда “Ўзбегим” деб қасида ёзиш шоирнинг бошига кўп маломатларни олиб келиши тайин эди. Абдулла Ориповнинг “Ўзбекистон – ватаним маним” қасидаси ҳам айни ўша кезлари ёзилганини эътиборга олсак, бу икки буюк ижодкорнинг Ватанимиз, халқимиз тарихидаги, адабиётимиз юксалишидаги ўрнини чуқурроқ англашимиз, ҳис этишимиз мумкин бўлади. Демак, ана шу икки ижодкор тимсолида халқимизнинг ўлмас руҳи шеъриятимизга кириб келган эди ўша замонда.\nҚасидада Эркин Воҳидов миллатнинг кўҳна тарихидан сўз очади. Унинг ўтмиши минг асрларга бориб уланиши, демак, дунёнинг энг қадимий миллатларидан экани ҳақида ифтихор билан ёзади:\nАфросиёб ҳақидаги тарихий манбалар, Ўрхун хати – бу халқнинг дунё тарихида тутган ўрни нечоғлиқ баланд, инсониятнинг ёзув маданияти шаклланишидаги хизматлари қанчалар катта эканлигидан дарак беради. Ал-Беруний, ал-Хоразмий, ал-Форобий сингари фарзандларининг башарият тараққиётига қўшган ҳиссаси бу юртнинг шаъну шавкати қанчалик улуғ эканлигига далолатдир. Лекин тақдир тақозоси билан унинг бошидан кўп оғир кунлар ўтган, шамширларини ўйнатган неча қоон, неча султон, неча минг хон жабру зулмини тортишига ҳам тўғри келган. Ўша оғир дамлар халқимиз тарихида қандай машъум излар қолдирганини шоир қуйидагича образли тасвирлайди:\nИкки дарё – икки чашминг,\nИжодкор аниқ тарихий далилларга мурожаат этади: Рум Қайсари найзасидан бағрида доғ узра доғ, кўкси Чингизу Боту тиғига қалқон, тўрт ёндан асрлар бўйи бошига тийри камон ёғишидан кўп азият чеккан, умри қурбон, мулки торож, юрти вайрон бўлган миллати учун куйинади, изтироб чекади. Шунинг баробарида, бошига шунчалик оғир синовлар, урушлар, қирғинбаротлар тушишига қарамай, бу миллат ҳеч бир замонда зулмга бош эгмаганидан, гоҳ Муқанна, гоҳ Сарбадорлар тимсолида ўзининг эрксеварлигини намоён этиб келганидан ифтихор ҳиссини туяди. Одамийлик дини билан тоза имон – бу миллатнинг чин эътиқоди бўлганидан фахр қилади.\nМирзо Улуғбек тимсолида сирли осмон тоқига илк нарвонни қўйган ким – ўзбек! Мир Алишер тимсолида наърасига жаҳон акс-садо берган, шеърият мулкида шоҳу султон мавқеига эришган ким – ўзбек! Қасиданинг ана шу сатрларида чуқур мазмун ва баланд пафос уйғунлашиб кетганини сезиш қийин эмас.\nҚасидада кўтаринки руҳ ва изтироб туйғуси алмашиниб келади. Шоир илму шеърда шоҳу султон бўлишига қарамай, тақдирига қул бўлган Заҳириддин Муҳаммад Бобур қисмати ҳақида ёзар экан, фиғони оламга ўт солган халқига дарддош. Шоҳ Машраб, Нодира, Фурқат, Муқимий каби улуғларни ёдга олар экан, уларнинг кўз ёшу армонлари, изтиробу фиғонларини гўё ўз вужудида ҳам ҳис этади. Она халқининг тарихини битишга мингта Фирдавсий кераклигини, унинг бир бор чеккан оҳи минг достонга мавзу бера олишини таъсирчан ифода этади.\nШоир таърифича, Ватанни боғ деб айтса, бу боғнинг гули – ўзбек! Агар она заминни кўзга ташбеҳ этса, мужгони – ўзбек! Бу халқ билан кўкракни тоғ қилиб фахр этса арзийди, негаки, кўкрагида тоғ кўтарган танти деҳқон – ўзбек! Шунинг учун ҳам шоир бу халқнинг фарзанди бўлиш нақадар катта бахт эканини қуйидагича ифодалайди:\nЭркин Воҳидов адабий, ўлмас мавзуларда шеърлар, достонлар ёзди. Она халқининг маърифати юксак, Ватанининг шаъну шарафи баланд бўлишини истади. Бутун ижодини, истеъдодини ана шу улуғ мақсад сари йўналтирди. Асарларида айни орзу-ўйларини бадиий сўз воситасида бетакрор талқин этди. Шоир шеърларидан бирида “Ўзбек Навоийни ўқимай қўйса” деган саволни қўяди. Алишер Навоийдай даҳога эга бўлиш, табиийки, ҳар қандай халқнинг орзуси. Бироқ бундай улуғларнинг асарларини мутолаа қилиш, улардаги эзгу ғояларни ҳаётга татбиқ этиш зарур. Акс ҳолда нима бўлади? Шеър ана шу ҳақда. Жумладан, шоир қуйидагича ёзади:\nДод демоққа палла бўлгани шудир.\nМаърифатдан айру ўйнаса, кулса,\nАза чоғи ялла бўлгани шудир.\nШоир халқ тилини чуқур билади, юракдан ҳис қилади. “Аза чоғи ялла бўлиши” – ўзбекнинг табиатига мутлақо тўғри келмайдиган ҳол, ўзликнинг бой берилгани аломати. Ана шу ибора айни бандда ифодаланган фикрнинг таъсир кучини таъминлаган. Бундай фожиали ҳолга тушмасликнинг ягона шарти – маърифатли бўлиш. Бунинг учун эса, Навоийни ўқиш керак.\nЭркин Воҳидов – ҳазрат Алишер Навоий асарларининг билимдон тадқиқотчиси. Шоирнинг “Сўз латофати” асари ҳам бу фикрни тасдиқлайди. У Навоий асарларини жуда нозик тушунади, чуқур таҳлил қилади. Бунинг натижасида олган хулосаси: миллат – миллат, халқ – халқ бўлиши учун бу улуғ мутафаккир асарларидан баҳра олиши шарт. Акс ҳолда, шоир таъбири билан айтганда, “юлғич азиз бўлиб, билгич хор бўлгани шудир”. Бу эса, шеърнинг хулосасида айтилганидек, пайтаванинг салла бўлишидек аянчли ҳолга олиб келиши мумкин.\nИжодкорнинг асл ижодкорлиги фақат яратган асарлари билан эмас, балки ватанпарварлик туйғулари нечоғлиқ баландлиги билан ҳам белгиланади. Зеро, чин ижодкор ўз тақдирини Ватан тақдири билан уйғун кўради. Эркин Воҳидов Ватан озодлиги, юрт мустақиллиги ғоясини ўз асарларида баралла куйлаган шоир сифатида ҳам адабиётимиз тарихидан муҳим ўрин олган. Қуйидаги сатрларда шоир учун Ватан озодлиги, эркинлиги нақадар олий неъмат эканлиги ўз ифодасини топган:\nЧекибдур Бобуру Фурқат Ватан ҳажрида афғонлар,\nМен эрсам, ваҳ, не ғурбатким, Ватанда беватан бўлдим.\nБобур ва Фурқат Ватандан айрилиқда фиғон чеккан бўлсалар, шоир бундан ҳам оғирроқ фожиага учраган. У – Ватанда беватан. Яъни Ватанда истиқомат қилаётган бўлса ҳам, унга эгалик ҳуқуқи олиб қўйилган, эркинлик деган улуғ неъматдан бебаҳра.\nТабиийки, шоир Ватанининг равнақ топишини, миллатини дунёдаги тараққий этган халқлар даражасига юксалишини орзу қилади. Лекин бунга эришиш осон эмаслигини юракдан ҳис этади. Сабаби, ёвлар она Ватанининг тараққиёт йўлларини беркитиб қўйган, бирлигига барҳам берган. Бу ҳол ҳар бир ватанпарвар каби шоирни ҳам изтиробга солади. “Туркистон бир – Ватан бир” бўлиши унинг қалбида силқиб турган буюк армон эканлигининг сабаби шунда. Шоирнинг бу армони қуйидаги дардли сатрларида ўта таъсирчан ифодаланган:\nЁвлар пора қилган тан, хомталаш бўлган ватан,\nОҳ бўлурми қайтадан, Туркистон бир – Ватан бир.\n“Ёвлар пора қилган тан, хомталаш бўлган ватан” – шоир она заминнинг истибдод замонидаги аҳволининг айни шу тарзда эканидан таассуфини яширмайди. Изтироб шундаки, ўша кезлари миллатларнинг тенг ҳуқуқлилигини, халқларнинг саодатини ваъда қилган тузум, аксинча, бошқа кўплаб халқлар қатори ўзбекни ҳам эрксизлик, ҳақсизлик гирдобига ташлади. Берган ваъдалари ёлғон бўлиб чиқди. Шоир эса, “ёлғон саодат, ёлғон эрк, ёлғон ватан”га рози бўла олмайди. Қуйидаги сатрларда ана шу дард, ана шу изтироб талқинини кузатиш мумкин:\nБас, етар ёлғон саодат,\nЁлғон эрк, ёлғон ватан,\nҲуррият завқини чин\nСурмоқни истайдир кўнгил.\nҚутлуғ истиқлол кунида,\nЭй Ватан, бағрингда шод\nЭркин ўғлонинг бўлиб\nЮрмоқни истайдир кўнгил.\nИстиқлол орзусини Эркин Воҳидов ана шундай мисралар орқали ифода этди. Чинакам ҳурриятга муяссар бўлмоқ, унинг завқини сурмоқ истади. Ватанимиз мустақилликка эришгач, шоир нафақат қалами, тафаккури, истеъдоди, балки бор салоҳиятини унинг равнақи йўлига бағишлади. Ўзбекистон Республикаси Олий мажлиси Сенати аъзоси, қўмита раиси сифатида мустақилликни мустаҳкамлайдиган қонунлар яратиш борасида изчил фаолият олиб борди.\nЎтган 2016 йилда “Шарқ” нашриёт матбаа акциядорлик компанияси Эркин Воҳидовнинг энг сара шеърларию достонларини ўзида тўлиқ жамлаган қарийб эллик олти босма табоқ ҳажмидаги “Танланган асарлари”ни чоп этди. Китоб шоирнинг “Бағишлов” сарлавҳали ғазали билан очилади.\nУмрим китоби не, олис\nЎзбекистон Қаҳрамони, Халқ шоири Эркин Воҳидовнинг умр китоби ҳикматларга, ибратларга тўлиқ эканлиги билан азиз ва қимматлидир. Шоирнинг умр китоби – бамисоли кўзгу. Бу кўзгуда миллатнинг ўзлиги, тарихи, орзу-армонлари, ҳис-туйғулари акс этган. Эркин Воҳидов ижодининг умрбоқийлиги эса она халқига ана шундай мусаффо кўзгуни тута билганида бўлса, ажаб эмас.\nШодлигингдан ўзда йўқ мастонаман\nИККИ ДОСТОН ҲАҚИДА\nOktabr 4, 2017 Oktabr 4, 2017 Шарқ юлдузи\nДилмурод Қуронов. Ўйлашга ундовчи асар\nMart 18, 2015 Mart 3, 2015 Шарқ юлдузи


Замонавий маҳалла гузари қурилиши яна бир машмаша келтириб чиқарди\n19:55 / 21.08.2017\nЗамонавий маҳалла гузари. Бугун бу ҳақда кунора оммавий ахборот воситаларида, одамларнинг суҳбатларида кўп эшитяпмиз. Бу яхши, албатта. Аммо айни масала борасида маълум дилхираликлар ҳам кузатилмоқда.\nХусусан, Тошкент шаҳри, Яккасарой тумани, “Белариқ” маҳалла фуқаролар йиғини, Аския кўчаси, 28- ва 30-уйларда истиқомат қилувчи аҳоли бугун кўп қаватли уйлар орасида бунёд этилиши кутилаётган замонавий маҳалла гузари қурилишидан норози. Йўлланган мурожаатни ўрганиш учун баён этилган манзилга бордик. Мурожаат йўллаган аҳоли вакиллари билан учрашдик, вазиятни ўз кўзимиз билан кўрдик.\nФуқароларнинг сўзларига кўра, улар маҳалла гузари қурилиши мўлжалланган жойдаги болалар майдончаси, автотураргоҳ, кичик гулзорни ўз ҳисобларидан барпо этишган. Шунингдек, бу ерда икки уйда яшовчилар Наврўз байрами, турли хил туғилган кунлар ва бошқа тадбирларни ҳам ўтказишар экан.\n- Жорий йилнинг март ойидан бошлаб қандайдир кишилар бу жойга маҳалла қўмитасидагилар билан келишди. Улар “Биз сизларнинг ҳовлингиз қандай намунали эканини” кўрсатмоқдамиз, дейишди. Биз нимадандир гумонга бориб жамоавий хат тайёрладик ва уни маҳалла қўмитасига юбордик. У ерда “Нега бу ерда кишилар юрибди?”, “Нима қилмоқчисизлар, тушунтириш беринг?”, деган саволлар бор эди. Жавоб олганимиз йўқ. Апрелда хатни юборгандик. 20 июль куни кечқурун эса қандайдир кишилар қозиқларни қоқишни бошлашаётганини кўрдик. Бундан ташқари, қандайдир видеосъёмка ҳам қилинди. Биз чиқиб “Нима гап?” деб сўраганимизда, “Боринглар бу ердан, халақит берманглар”, дейишди. Ҳеч бўлмаса ҳужжатларни кўрсатинглар, десак, уни ҳам, ўзлари билан бирга бўлган режани ҳам тақдим этишмади. Кечқурун ҳоким ўринбосари Ҳусниддин Зухуров келиб, эртага эрталаб соат 7.00да сизга барчасини тушунтириб бераман, деди. Эртаси куни, 21 июлда соат 7.00да маҳалла қўмитасига борсак, ҳеч ким йўқ. Кейин маҳалла раиси келиб, ҳоким ўринбосари кечроқ келишини айтди. Тушликка яқин ҳоким ўринбосари ва 30 га яқин оддий ишчилар келиб, қозиқ қоқишни бошлашди. Яъни, бизни бу ерда нима бўлаётгани ҳақида умуман огоҳлантиришмади. Болалар майдончасини ёпиб қўйишганидан сўнг табиийки фуқаролар чиқиб, ўзингизни таништиринг, деб сўрашни бошлашди, - дейди маҳалла фуқаролари.\nТасодифни қарангки, аҳоли билан суҳбатимиз устига бир неча кун аввал бизни ушбу туманнинг “Муҳандислар” маҳалласида амалга оширилган ободонлаштириш ишларини билан таништирган туман ҳокими ўринбосари Ҳусниддин Зуфаров келди. Суҳбатга қўшилган туман ҳокими ўринбосари аввал бизга вазиятни тушунтиргандай бўлди, кейин эса аҳоли билан баҳслашишга киришди. Сўнг нима учун келганини маълум қилди. Яъни 28-ва 30-уйлар орасида қурилган автомобиль тураргоҳларни бузиш учун ишчи ходимлар билан келган. Бу хабар аҳолининг янада норозилигига сабаб бўлди.\n- Буларнинг бари расмий. Ҳожатхоналарни кўрдингизми? Ичкарига ҳожатхоналар қуриб олишган, бу эса ноқонуний қурилмалар ҳисобланади. Бу гаражлар эса бузилаяпти, - деди ҳоким ўринбосари.\nУнинг маҳаллий аҳоли вакилларига айтишича, уларнинг барча хатига жавоб берилган. Шунингдек, ҳоким ўринбосарининг сўзларига кўра, фуқароларнинг гаражлар ва ноқонуний қурилмаларга ҳеч қандай ҳужжатлари йўқ экан. Аҳоли вакилларининг айтишича, бу автотураргоҳ уй-жой мулкдорлари ширкатига расмийлаштирилган.\n- Ҳудуднинг катталигини қаранг. Шундан олтидан бирига тушаётган бино, бу ер давлатнинг ери, барибир фармонни бажаришимиз керак-да. Булар тўсқинлик қилмоқда. Неча маротаба тушунтириш ишларини олиб бормоқдамиз, туман прокурори, ички ишлар, солиқдан келмоқда. Мутасадди ташкилотлардан ҳеч ким қолмади. Менинг бошчилигимда келинмоқда. Мен қурилиш бўйича ўринбосарман. Лекин, бу ерда буларнинг айрим ноқонуний ҳаракатлари ҳам бўлаяпти, масалан, ишчиларга куч ишлатмоқда, асабига тегмоқда. Менда ҳам қурилиш бўйича муддатим бор, байрамгача, байрамдан кейин. Ўзимизга тегишли қурилишнинг боришига доир жадвал бор”, - дейди ҳоким ўринбосари.\nУзоқ давом этган тортишувлардан наф йўқ. Аҳоли томонидан қурилган автортураргоҳ бузилди. 28- ва 30-уй аҳолиси айни кунда мазкур норозилик аризаси билан Тошкент шаҳар ҳокимлиги ва прокуратура органига муроажжат қилган.\nЭнди бир ўйлаб кўрайлик, ушбу кўп қаватли уйлар орасига “Замонавий маҳалла гузари”га эҳтиёж борми? “Белариқ” маҳалла фуқаролар йиғинининг ҳозирги идораси ҳолати қандай? Нега айнан замонавий маҳалла гузари лойиҳасини ушбу жойда қуриш керак? Туман ҳоким ўринбосари нима учун ҳужжатлаштирилган автотураргоҳни ноқонуний, деб ҳисоблаяпти? Туман ҳокими ўринбосарининг халқ билан мулоқоти қандай бўлиши керак? Нима учун аҳоли норозилигига сабаб бўлган ушбу лойиҳани ўрганиш учун туман ҳокими томонидан махсус комиссия тузилмади?\nСаволлар талайгина. Жавоб эса йўқ. Яккасарой тумани ҳокими Сарвар Маҳаметов қўнғироқларимизга жавоб бермади. Бу биринчи марта содир бўлмаяпти. Саволларга керакли жавоб ололмаганимиздан сўнг, бизда мазкур қурилишдан кимларнингдир шахсий манфаати борми, деган савол туғилди. Балки ундай эмасдир?! Яхшиси, бу саволларга аниқ жавобни Яккасарой тумани ҳокимининг ўзидан кутамиз!\nТошкентда BHS дўкони ёпилмоқда


Бой ва алдамчи » Білімділер сайты\nМавзу: Бой ва алдамчи\nМақсад: 1. Ўқувчиларга эртакнинг мазмунини англатиш, янги мавзуни ўзлаштиришга эришиш.\n2. Ўқувчиларнинг оғзаки нутқини мантиқий фикрлаш қобилятини ўстириш.\n3. Ўқувчиларда инсонийлик фазилатни шакллантириш.\nЖиҳози: ”Бой ва алдамчи” плакати, қуёш, билимлар сандиғи, еҳрли ҳалта.\nУслуби: Таҳлил қилиш, дедуктив, савол - жавоб, саҳна кўриниш.\nШакли: гуруҳлар асосида.\nБаҳолаш мезони: балли система.\nII. Психологик тайёргарлик.\nIII. Ўтилган мавзуни сўраш:\nа) бўлим юзасидан умумлаштириш;\nб) уй вазифасини сўраш.\nв) дам олиш соати.\nIV. Янги мавзу баёни:\nа) саҳна кўриниш;\nб) таҳлил қилиш;\nVI. Баҳолаш.(балларни ҳисоблаш, ғолибларни аниқлаш)\nVII. Уй вазифаси.\nЎқувчилар билан саломлашиш, навбатчи ахбороти;\nБолалар, қандай иш бўлмасин яхши ният билан бошланса, яхши якун топади. Шунинг учун дарсимизни яхши ният билан бошлайлик. Келажакда ватанимиз равнақи учун, халқ учун қандай улуш қўшасиз? Ўқувчиларнинг фикрини тинглаш.\n- Баракалла илоҳим ниятингизга етинг!\nҲар доимгидек дарсимизда 3 та парта ўқувчилари 3 гуруҳ бўлиб, куч синашамиз, ҳар бир ўқувчи ўзи учун ва гуруҳи\nучун балл тўплайди. Ғолибларни дарс сўнггида аниқлаймиз.\nБолалар ўқиш дарсида биз қайси бўлимни ўтияпмиз?\n- Халқ дурдоналари бўлимини.\n- Жудаям яхши. Биз халқ дурдоналари бўлимида халқ оғзаки ижоди билан танишдик, болалар.\nХалқ оғзаки ижодини қуёшга қиёсласак бўлади. Сабаби, қуёш ерни иситади, оламни ёритади. Халқ оғзаки ижоди эса одамлар орасида меҳр оқибатни кучайтиради. Яхши фазилатларни шакллантиради. Болалар, халқ оғзаки ижодининг қандай турлари бор?\n8. Тез айтиш\nХалқ оғзаки ижодининг турларини қуёшнинг нурларида акс эттирдик. Ана энди нурларга ёпиштириб чиқамиз. Болалар, қаранг қандай чиройли кўриниш пайдо бўлди.\nМуниса айтгандек, биз “Алла” қўшиғи уйда ифодали қилиб ўқиб келишга бергандим.\n“Алла” қўшиғини ўқитиш. Балларни қўйиб бориш. Ўқувчилардан бирига алла қўшиғини айттириш.\nЭнди эса “Оқ теракми, кўк терак” ўйинини биргаликда ўйнаймиз.\nБиздан сизга ким керак...\nБаракалла, болалар энди сеҳрли хуржинимиз дарсимизга нима тайёрлаб қўйган экан? Кўрайликчи.\n1. “Оқилона” жавоб мавзуси халқ оғзаки ижодининг қайси турига киради?\n2. Бирни кессанг – ўнни эк.\nВ) тез айтиш\n3. Тез айтишни тез айтинг.\nОтабек боққа, Ойбек тоққа борди.\n4. Топишмоқнинг жавобини топинг.\nБизга дўст, улфат\nБу нима, Озод?\n5. Бу нима болалар?(чумоли)\nБу чумоли ғақида қандай мавзуда ўқиганмиз?\nЖуда ҳам яхши буни “Қумрусқалар” эртагида ўтганмиз.\n6. Бу ниманинг расми.(тошбақа) Қайси мавзуда ўрганганмиз?\nIV. Дам олиш соати.\nЕнді балалар сергіту сәтін өткізейік.\nҰп – үлкен болып өседі.\nӨте жақсы енді бәріміз отырып аламыз.\nV. Янги мавзу баёни:\n- Болалар, бугун дарсимизга меҳмонлар ташриф буюрибди, қани кўрайликчи ким экан? Сизлар бу кишини\nкўриб кимни эсладингиз, кимга ўхшатдингиз?\nЎқувчиларнинг фикри тингланади.\n- Қани, бой ота, тўрга чиқинг. Иккинчи меҳмонимиз ким экан?\n- Болалар, бу кишини кимга ўхшатдингиз?\nЎқувчиларнинг фикрини тинглаш.\nБугунги ўтадиган мавзумиз: “Бой ва алдамчи” ҳақида экан. Ўтган замонларда бой ва камбағал деб ажратишган. Камбағаллар бойларнинг қўлида қул бўлиб ишлаган, улар ўз хақларини бойлардан ажрата олмас эдилар. Алдар Кўса ва Алдамчига ўхшаш қаҳрамонлар бойларни алдаб, муғамбирлик билан, ҳийлалар ишлатиб, оддий халқнинг ёнини олган. Ҳозирги замонда бой ва камбағал деб ажратмайди. Ҳамма тенг ҳуқуқли.\nЭнди болалар, “Бой ва алдамчи” ҳақида эртак томоша қиламиз.\nДилдора ва Отабекка топширилган вазифани яхши бажаришди. Раҳмат. Уларга бир баллдан қўямиз.\n- Болалар биз бу эртакнинг мазмунини тушуниб олдикми? Энди унинг ўқилишини яхшилаб эшитиб оламиз. Қани ҳаммамиз бой ва алдамчи мавзусини очиб, кўрсаткич бармоғимиз билан кузатамиз(мавзуни ифодали ўқиш).\nЭнди болалар учта ўқувчи: автор, бой, алдамчининг сўзларини ролларга бўлиб ўқийди. Баллар қўйилади.\n- Қани, диққат билан плакатдаги тасвирга қараймиз. Нима акс эттирилган. (яйлов) Яйловга биргаликда жон киргизамиз. Агар манабу расм орқасидаги саволларга тўғри жавоб берсак, “Бой ва алдамчи” мавзусининг бир кўрнишини ҳосил қиламиз.\n1. “Бой ва алдамчи” иборасининг қозоқча таржимасини айтинг.\n2. Бой нима учун адамчининг олдига борди?\n3. Алдамчи ростданам таёқча ёрдамида алдай оладими?\n4. Эртак сизга ёқдими? Нима учун?\nЎқувчиларнинг баллари ҳисобланади. Фаол иштирок этган ўқувчилардан синф лидери аниқланади. Рағбатлантирилади.\nVIII. Уйга вазифа: «Бой ва алдамчи» мавзусини ролларга бўлиб ўқиб келиш ва гапириб бериш.\n«Эшмат ҳақида эртак» мавзу асосида саҳна кўриниш тайёрлашни Шукурулла ва Шаҳризодларга топшириш.\nІлмек сөздер: әдебиеттік оқу, бой ва алдамчи


ИСЛОМНИНГ ЎН ҲИССАСИ » O'zbekiston musulmonlar idorasi Qashqadaryo viloyati vakilligi rasmiy sayti\nИСЛОМНИНГ ЎН ҲИССАСИ\n24-10-2020, 13:43 120 Ўқиш режими + -\nПайғамбаримиз, Расули акрам, Ҳабиби муҳтарам, Набиййи мукаррам руҳий ва руҳу-л-оламина фидоҳу, соллаллоҳу алайҳи ва салламнинг ислом динини ўн ҳисса – ўнта улушдан иборат, деб марҳамат қилган ҳадиси шарифлари бор. У машҳур саҳоба Абдуллоҳ ибн Аббос разийаллоҳу анҳудан ривоят қилинган:\nالإسلام عشرة أسهم و قد خاب من لا سهم له شهادة أن لا إله إلا الله وهي الملة والثانية الصلاة وهي الفطرة والثالثة الزكاة وهي الطهرة والرابعة الصوم وهي الجنة والخامسة الحج وهي الشريعة والسادسة الجهاد وهي العروة والسابعة الأمر بالمعروف وهي الوفاء والثامنة النهي عن المنكر وهي الحجة والتاسعة الجماعة وهي الألفة والعاشرة الطاعة وهي العصمة\n“Ислом ўн ҳиссадир. Дарҳақиқат, кимда ушбу улушлардан бўлмаса, у хатога йўл қўйибди. “Ла илаҳа иллаллоҳ!” деб шаҳодат келтириш. У миллатдир. Иккинчиси, намоз. У фитратдир. Учинчиси, закот. У покликдир. Тўртинчиси, рўза. У қалқондир. Бешинчиси, ҳаж. У шариатдир. Олтинчиси, жиҳод. У арқон – риштадир. Еттинчиси, амри маъруф – яхшиликка буюриш. У садоқат-вафодир. Саккизинчиси, наҳйи мункар – ёмонликдан қайтариш. У ҳужжатдир. Тўққизинчиси, жамоат. У бирдамлик – ҳамжиҳатликдир. Ўнинчиси, тоат. У бегуноҳлик – покдомонликдир” (Табароний, “ал-Мўъжам ал-кабир”, 11/11958; “ал-Мўъжам ал-авсат”, 8/7893).\nТаниқли ҳадисшунос Нуриддин ал-Ҳайсамий (735-807/1334-1404) раҳимаҳуллоҳ “Мажмаъ аз-завоид” номли асарларида айтишига қараганда, мазкур ҳадиси шарифнинг ровийлари қаторида Ҳомид ибн Одам ал-Марвазий раҳимаҳуллоҳ деган шахс мавжуд бўлиб, у сохта ҳадис тўқиш билан танилган экан. Демак, ҳадиси шариф жуда-жуда заиф деб баҳоланади. Бироқ, уни қувватловчи бошқа тариқ (вариант)лар ҳам мавжуд. Жумладан, таниқли саҳоба Анас ибн Молик разийаллоҳу анҳу томонидан ривоят қилинган тариқ (вариант) бор. Яъни, “Тафсири Жалолайн” муаллифларидан бири Жалолиддин ас-Суютий раҳимаҳуллоҳ ўзларининг “Жомеъ ал-аҳодис” асарларида келтиришларича, Абу Нуайм ал-Ажалий раҳимаҳуллоҳ “Фавоид” асарларида ҳамда Имом ар-Рофеъий раҳимаҳуллоҳ “Тарихи Қазвин” асарларида ушбу ҳадиснинг: “Жаброил алайҳиссалом менга келиб, “Эй, Муҳаммад! Исломнинг ўн ҳиссаси бор!”, дедилар”, деб бошланувчи вариантини ривоят қилганлар (1/323).\nХуллас, мазкур ҳадиси шарифни изоҳласак, яхши бўлади. Зотан, исломнинг ўнта улуши, ўн ҳиссаси дейилган нарсалардан бирортаси инсонда бўлмас экан, ҳадисда айтилганидек, у хатокор инсон ҳисобланади. Ундай инсон ҳаётда муваффақиятга эришмайди, фойда ва манфаат топмайди. Ушбу ўн улушдан насиба олмоғимиз учун, уларнинг аҳамиятини, нақадар зарурлигини билмоғимиз керак бўлади.\nБиринчиси, “Ла илаҳа иллаллоҳ!” деб шаҳодат келтириш. Расулуллоҳ соллаллоҳу алайҳи ва салламнинг ўзлари уни миллат деб баҳоладилар. Мусулмон миллати. Инсон “Ла илаҳа иллаллоҳ. Муҳаммаду-р-Расулуллоҳ!” калимасини айтиб, дилдан тасдиқлаш ила ислом динига кирган бўлади. Шу калимани айтиши билан унинг олдинги барча гуноҳлари йўқ бўлиб кетади. Мазкур калимани айтган кимсанинг охирати ҳам обод бўлади.\nИккинчиси, намоз. Расулуллоҳ соллаллоҳу алайҳи ва саллам уни фитрат деб баҳолаганлар. Яъни, инсоннинг фитратида намоз ўқишга майллик ва қобилият мавжуд. Расулуллоҳ соллаллоҳу алайҳи ва саллам бошқа бир ҳадисларида: “Ҳар бир бола фитратда туғилади. Уни кейинчалик ота-онаси насроний, яҳудий ёки мажусий қилади”, деган мазмунни иршод қилганлар. Фитрат бу имонга, исломга, яхшиликка нисбатан бўлган майлдир. Демак, намоз ўқиш, ибодат этишга инсон табиий равишда муҳтож бўлаверади. Сажда қилишга мойиллик инсоннинг хилқатида, тийнатида бор экан. Шунинг учун, саждадан қочманг, сажда қилишдан ор қилманг!\nУчинчиси, закот. Расулуллоҳ соллаллоҳу алайҳи ва саллам уни поклик деб баҳолаганлар. Қуръони каримнинг қаерида намозга амр қилинган бўлса, у билан бирга закотга ҳам буюрилган. Закот мол-дунёни покловчидир. “Закот” сўзининг ҳам бир луғавий маъноси “поклаш”дир. Мол-дунё қанчалик кўп топилмасин, қанчалик ҳалол ва оғир машаққатлар билан қўлга киритилмасин, агар закоти берилмаса, ўша мол-дунё нопок ва ҳаром деб баҳоланаверади. Шунинг учун, ҳар йили бир марта мол-дунёни ҳисоб-китоб қилиб, унинг шаръий солиғи бўлмиш закотини бермоқ лозим бўлади.\nТўртинчиси, рўза. Расулуллоҳ соллаллоҳу алайҳи ва саллам уни қалқон деб баҳолаганлар. У дўзахдан қалқондир. Рўза тутувчига бу рўзаси қалқон бўлиб, уни дўзахдан сақлайди, асрайди, ҳимоя қилади. Расулуллоҳ соллаллоҳу алайҳи ва саллам: “Жаннатда эшиклар кўп. Бир эшигининг номи “Райён”дир. Ундан фақат рўза тутганлар киради. Кимки жаннатга кирса, ҳеч қачон чанқамайди!” деб марҳамат қилганлар. Йилда бир келадиган рамазон ойида бир ой рўза тутмоқ ҳар бир мусулмоннинг фарзи ҳисобланади. Бундан ташқари ҳар ойда уч кун рўза тутмоқ, душанба ва пайшанба кунлари рўза тутмоқ, ражаб, шаъбон ва шаввол ойларида рўза тутмоқ Расулуллоҳ соллаллоҳу алайҳи ва салламнинг севиб адо қилган суннат амалларидир.\nБешинчиси, ҳаж. Расулуллоҳ соллаллоҳу алайҳи ва саллам уни шариат деб баҳолаганлар. Ҳаж мусулмонларнинг умр бўйи бир марта адо қилиши лозим бўлган ва бутун дунё мусулмонлари бир жойга Каъбатуллоҳга қасд қилиб ибодат учун бормоқлари шариат дейилган. Бу ислом шариатини ёққол кўрсатувчи, бутун оламга намоён қилувчи амалиётдир. Ҳажда жами мусулмонларнинг бир тан-у бир жон бўлиб Каъба атрофида тавоф қилиб айланаётган мусулмонларни кўрганлар, бир хил кийимда Арафот майдонида турган ҳожиларни кўрганлар ҳақиқатдан ҳам ҳаж шариат эканини ҳис қиладилар. Ҳаж исломнинг бешта энг катта устунларидан биридир. Шариатга бўйин сунган мусулмонлар ҳамиша ҳажга талпинаверишлари шундан. Ҳаж кунларидан бошқа пайтлар Каъбатуллоҳ зиёрати умра деб аталади. У Расулуллоҳ соллаллоҳу алайҳи ва салламдан қолган суннат амалдир.\nОлтинчиси, жиҳод. Расулуллоҳ соллаллоҳу алайҳи ва саллам уни арқон деб баҳолаганлар. Мусулмонлар агар бу риштани маҳкам тутсалар, бирдамлик юзага келади. Ришта мусулмонликни мустаҳкамлайдиган арқондир. Ришта исломга қувват ато қиладиган арқондир. Ришта ислом аҳлини жаннатга етаклайдиган арқондир. Бироқ, бу арқонни нотўғри ишлатадиганлар, суиистеъмол қиладиганлар ҳамиша топилади. Зотан, жиҳод Аллоҳнинг калимасини олий қилиш, бутун дунёга мусулмонликни ёйиш воситасидир. Агар уруш-жанжалсиз, тинчлик ва даъват йўли билан ислом тарқаладиган бўлса, уруш-жанжал қабоҳатга айланади. Бу ҳолда мусулмонлар Аллоҳнинг калимасини олий қиладиган, бутун дунёга мусулмонликни ёядиган бошқа воситаларни ишга солишлари фарз бўлади, ана шу воситаларни амалда қўллаш – ахборотлар уруши ҳақиқий жиҳодга айланади.\nЕттинчиси, амри маъруф. Расулуллоҳ соллаллоҳу алайҳи ва саллам уни садоқат деб баҳолаганлар. Одамларни яхшиликка чақирувчи киши ўз эътиқодига, ўз билими ва илмига, ўз қариндошлари ва миллатдошларига садоқатли бўлади, содиқ инсон бўлади. Яхшиликка чақириш ўрнига ёмонликни ўргатувчи кимса хиёнаткор ҳисобланади. Ундай одам хоин бўлади. Шунинг учун, бепарволик исломда қораланади. Расулуллоҳ соллаллоҳу алайҳи ва саллам: “Ким бирор ёмонликни кўрса, қўли билан ўзгартирсин. Агар бунга қодир бўлмаса, тили билан ўзгартиришга ҳаракат қилсин. Агар бунга ҳам кучи етмаса, қалби билан ёмон кўрсин. Энди, буниси имоннинг заифлигидир!” деганлар. Расулуллоҳ соллаллоҳу алайҳи ва саллам қалби билан ёмон кўриб, лекин индай олмаган одамнинг имонини заиф деб баҳолаганлар. Агар унинг қалби ўша ёмон ишга мойил бўлса, ўша ёмон ишни қўллаб-қувватлайдиган бўлса, унинг қалби мунофиқ бўлади, унинг қалбидан имон бутунлай юз ўгиради. Жамият ўзаро яхшиликка чақириш билан обод бўлади. Жамият ёмонликдан бир-бировни қайтариш билан тозаланиб туради.\nСаккизинчиси, наҳйи мункар. Расулуллоҳ соллаллоҳу алайҳи ва саллам уни ҳужжат деб баҳолаганлар. Инсонлар бир-бировини ёмонликдан қайтарар эканлар, ўзаро ёмонлик қилишдан бир-бирини тўхтатиб қолар эканлар, бу уларнинг фойдасига ҳужжат бўлади. Акс ҳолда, гуноҳга шерик деган ҳужжат бўлади. Бировнинг гуноҳ иш қилаётганини кўриб туриб ҳам индамаслик, унга бепарво бўлиш, ёнга қандайдир ёрдам бериш унга шериклик билан баробардир. Мусулмон ғийбат қилмайди, ғийбат қилинаётган бўлса, тўхтатади, тўхтатишни билмаса, у ердан туриб кетади, деган ҳикматнинг маъноси шу ерда. Ғийбатга қулоқ солиб ўтиравериш ғийбатчига шерик бўлиш билан тенг. Бошқа гуноҳлар ҳам худди шундай. Шунинг учун, Расулуллоҳ соллаллоҳу алайҳи ва саллам “ёмонликдан қайтариш”ни фойдага ёки зарарга ҳужжат деб атаганлар.\nТўққизинчиси, жамоат. Расулуллоҳ соллаллоҳу алайҳи ва саллам уни бирдамлик деб баҳолаганлар. Жамоатда барака бор, жамоатда шарофат бор. У бирдамлик рамзидир. Жамоатдан айрилиш тафриқадир, фитнадир. Расулуллоҳ соллаллоҳу алайҳи ва саллам: “Жамоатни ўзингизга лозим тутинг! Кимки жамоатдан бир қарич айрилса, дўзахда ёлғиз ўзи қолади”, деганлар. Мусулмонларнинг жуда кўпчилиги нима иш қилаёган бўлсалар, улар билан бирга бўлиш керак. Мусулмонларнинг жуда кўпчилиги қандай эътиқодда бўлса, ўшанга эътиқод қилмоқ лозим. Мана шу жамоатда туриш ҳисобланади. Шунинг учун, Расулуллоҳ соллаллоҳу алайҳи ва саллам: “Саводи аъзамни лозим тутинг!”, деганлар. Бу жуда катта жамоатни назарда тутади. Маълум бир тоифаларга мансуб бўлиш, озчилик билан гуруҳ бўлиб олиш, бир тоифа одамлар билан оқим ташкил қилиш гумроҳликдан ва бошоғриқдан бошқа нарса келтирмайди. Мусулмонлар бир жамоа бўлсалар, иттифоқ бўлади, бирдамлик бўлади.\nЎнинчиси, тоат. Расулуллоҳ соллаллоҳу алайҳи ва саллам уни бегуноҳлик деб баҳолаганлар. Ким итоаткор бўлса, маъсум бўлади. Инсон тоат-ибодат қилган сайин гуноҳлари тўкила боради, айб-нуқсонлари йўқола боради, камчиликлари камаяди. Чунки, тоатда истиғфор бор, тавба қилиш бор, ўз айб-нуқсонларидан пушаймонлик бор, Аллоҳ ҳузурида қадр-қиймат бор. Мусулмонлар фарзларни ихлос билан қилар эканлар, вожибларга эътиборли бўладилар. Суннатларни бажо қилар эканлар, мустаҳабларни ҳам четда қолдирмайдилар. Макруҳликдан қочиб яшаган инсон асло ҳаромларга қўл урмайди. Макруҳлардан ҳазар қилган киши эса шубҳаларни қилмасликка, шубҳаларга яқин келмасликка доим ҳаракат қиладиган бўлади. Бу эса инсонни камолотга етказади, маъсумликка олиб чиқади.\nХулоса. Расулуллоҳ соллаллоҳу алайҳи ва саллам: “Ислом динини ўн ҳисса – ўнта улушдан иборат!”, деган маънодаги биз ўрганган ҳадиси шарифлари инсон ҳаётида, айниқса мусулмонлар учун жуда қимматлидир. Зотан, унда мусулмонликни, ислом динини ўн улушга бўлиб кўрсатилган. Бу улушларга тўла эга бўлган киши исломга тўла эгалик қилган бўлади. Бу улушлардан тегмай қолган бўлса, унга эга чиқишга урунмоқ лозим.\nАллоҳ субҳонаҳу ва таоло бизга Расулуллоҳ соллаллоҳу алайҳи ва саллам кўрсатиб берган ўнта улушдан тўла-тўкис насиба ато қилсин! Омин!


13:50 / 11.06.2017\nОсиё минтақасидан ЖЧ–2018 турнирига саралаш босқичи А гуруҳи, 8-турида Ўзбекистон терма жамоаси сафарда Эрон футболчиларига қарши баҳс юритади. Беллашув 12 июнь, душанба куни Теҳрон шаҳридаги “Озоди” стадионида бўлиб ўтади. Ўйин Тошкент ватқи билан 21:45 да бошланади.\nЎзбекистон ва Эрон шу кунгача 7 марта ўзаро тўқнаш келган. Форслар 5 ўйинда ғалаба қозонган бўлса, битта учрашувда Ўзбекистон миллий терма жамоаси зафар қучган. Яна бир ўйинда муроса кўчаси танланган. Ўзбекистон миллий терма жамоасининг Эронга қарши ягона ғалабаси 2012 йили Теҳронда қайд этилган.\n11.06.2015 Ўзбекистон – Эрон 0:1 | Ўртоқлик ўйини\nЭрон термаси 4 июнь куни Подгорица шаҳрида Черногория футболчиларига қарши баҳс олиб борди. Сардор Ўзмуннинг дубли Карлуш Кейруш жамоасига 2:1 ҳисобидаги ғалабани келтирди.\nКейинроқ шифокорлар тавсиясига кўра Одил Ҳамробеков миллий терма жамоа лагерини тарк этиб, “Насаф” ихтиёрига юборилди. Таиланд билан ўйинда жароҳат олган Марат Бикмаев ва клубда оёғини шикастлаган Даврон Ҳошимов ҳам Эронга бормаслиги маълум бўлди.\nҲакамлар ишига малайзиялик Муҳаммад Солиҳ Субҳиддин баҳо беради. Учрашув комиссари этиб япониялик Каисе Томохиро тайинланди. Хавфсизлик бўйича офицер – Тара Сингҳ (Малайзия).\nЖЧ–2018 турнирига саралаш босқичи А гуруҳи 7-туридан кейин вазият қуйидагича: Эрон 17 очко билан пешқадам, Жанубий Корея 13 очко, Ўзбекистон 12 очко билан мос равишда 2–3 ўринларни эгаллаб турибди. Гуруҳдаги 4–6 ўринларни эса тегишли равишда Сурия (8 очко), Хитой (5 очко) ва Қатар (4 очко) эгаллаган.\nА гуруҳи 8-турнинг қолган ўйинлари\nСаралаш босқичининг А гуруҳи 8-турида Сурия нейтрал майдон – Малайзияда Хитой терма жамоаси билан тўқнаш келади. Ўйин 13 июнь куни Тошкент вақти билан соат 18:45да бошланади. Қатар термаси эса 13 июнь куни Жанубий Кореяни Доҳа шаҳрида қабул қилади. Беллашув бошланиши Тошкент вақти билан 23:59га белгиланган.\nЭрон Ўзбекистон МТЖ ЖЧ–2018 саралаши


19 сентябр 2020, Тошкент вақти: 15:14\n“5 йилдан буён менинг ҳуқуқларимни поймол қилаётган бу амалдорлар боис бу юртда, умуман, бу ҳаётда яшагим келмай қолди”, деди Озодлик билан суҳбатда Худойберганова.\nУнинг даъво қилишича, 36 яшар ўғли Отабек Худойберганов Урганч шаҳар ИИБ томонидан "гиёҳвандлик воситаларини сақлаш ва ўтказишда" гумон қилиниб, "қонунга зид равишда ушланган ва шаҳар суди томонидан айби исбот этилмаган ҳолда 5 йилга қамоққа ҳукм қилинган".\nШунингдек, аёл ўтган йилнинг 9 ноябрида бўлган маҳкама жараёнини тасвирга олган "маҳаллий телеканал журналистлари унинг қизини калтаклагани, маҳаллий ИИБ ва ҳукумат идоралари она-қизнинг шикоятларини эътиборсиз қолдирганини" иддао қилмоқда.\n“9 ноябрь куни суд ўғлим устидан ҳукм чиқарди. Хоразм вилояти телевидениеси журналистлари эса маҳкамани видеога ола бошлади. Шунда қизим уларга яқинлашиб, сокин оҳангда қайси асосда жараённи тасвирга олаётганини сўради. Аммо, улар қўполлик қилди ва охири, ўртада жанжал чиқди. Маҳкамадан сўнг журналист, деб номланган касб эгалари қизимни уятли сўзлар билан сўкиб, ҳақоратлаб, калтаклашди”, деб иддао қилди Адела Худойберганова.\nУнинг даъвосича, қизи жароҳатлар билан шифокорга боришга мажбур бўлган. Аммо, ҳозирга келиб, журналистлар она-қизнинг устидан “иккаласи бизни калтаклади”, деб даъво аризаси киритган ва ана шу ариза асосида Худойбергановалар устидан жиноят иши очилган.\n“Бизга Ўзбекистон ЖКнинг 277-моддаси “г” банди билан жиноят иши очишди. Гўёки, биз 3 эркакни шафқатсизларча калтаклабмиз. Хуллас, бизни безориликда айблашди. Кейин қизим Тошкентга - Ички ишлар вазирлигига борганида, уни ўша ердан ҳибсга олиб, Хоразмга олиб келишди. Билсак, қизимга республика ичида қидирув эълон қилиб юборишибди. Хуллас, вилоятимизда қонунсизлик авж олган”, деб даъво қилди Адела Худойберганова.\nУнинг даъвосича, қизининг калтакланганини тасдиқловчи суд-мед эксперт хулосаси, уяли телефонга олинган видео ва суратлар ҳам шаҳар, вилоят ИИБ ва прокуратура томонидан инобатга олинмаётир.\nНатижада, Ўзбекистон президенти Шавкат Мирзиёевнинг виртуал қабулхонасига ариза йўллаган урганчлик пенсионер суд мажлиси бошланмасидан туриб, бу мурожаатини Озодлик орқали ҳам эшиттиришга қарор қилганини айтди.\n“Биз кеча ҳукумат порталида қолдирган мурожаатимизга ваколатли шахс эътибор қаратишини илтимос қиламиз. Бизни президентимиз қабул қилсинлар, илтимос!” деб мурожаат қилди урганчлик пенсионер Адела Худойберганова.\n3 февраль куни Хоразм вилоятининг Жиноят ишлари бўйича Шовот туман судида она-қиз - Адела ва Зулфия Худобергановалар иши кўрилиши кутилмоқда.\nОзодлик бу оила тақдирини кузатишда давом этади.


Бебаҳо уч неъмат - Hidoyat.uz\nАсосий саҳифа Мақолалар Бебаҳо уч неъмат\nЧоп этилди Fevral 9, 2019 Бебаҳо уч неъматda fikr bildirishni o'chirish\nБахт нима? У қандай мезонларга таянади? Кимни бахтли, дейиш мумкин?\nБу саволларни ўқиган одамнинг хаёлига, шубҳасиз, фароғатли оила, кўзни қувнатадиган фарзандлар, бойлик ва дунё зийнатлари келади. Ҳар ким ўз ҳолидан келиб чиқиб мазкур саволларга турлича жавоб бериши мумкин. Дунёда бахту саодатни ўлчайдиган мезонлар кўп, омиллар бисёр. Лекин шундай неъматлар борки, уларсиз ҳаётимиз рангсиз, турмушимиз ҳузур-ҳаловатсиз бўлиб қолади.\nСалама ибн Убайдуллоҳ ибн Миҳсон Ансорий отасидан ривоят қилади. «Расулуллоҳ соллаллоҳу алайҳи васаллам: “Кимки ўз уйида тинчликда, тани соғлом, бир кунга етадиган таоми бор ҳолда тонг оттирса, унга бутун дунё неъматлари тўлиғича берилгандек бўлибди”, дедилар» (Имом Бухорий ривояти).\nБобомиз Имом Бухорийнинг “ал-Адаб ал-муфрад” асарида келтирилган ушбу ҳадиснинг Имом Термизий ва Ибн Можа ривоятларида “сиздан (минкум)” сўзи қўшимча қилинган. Ибн Можа ривоятида “тан соғлиғи (муафан фий жасадиҳи) ҳадис аввалида зикр қилинган. Айрим ривоятларда “таом” сўзи ўрнига “озуқа (қут)” сўзи қўлланилган.\nНега ҳадисда ҳар куни, ҳар доим муҳтож бўладиганимиз уч неъмат: омонлик, соғлиқ ва таомга урғу берилди?\nТонг саҳар тинчлик-хотиржамликда уйғонишнинг ўзи бир неъмат эмасми?! Бобо-буви, ота-она, ака-ука, фарзандлар – оила даврасида нонушта қилишнинг файзини нима билан таққослаш мумкин?! Ишга, ўқишга отланаётганда, оила улуғларининг дуосини олиб кўча чиқишнинг баракотини ҳаммамиз яхши биламиз. Худди шундай тартибда кечки дастурхон атрофида таом тановул қилиш жараёнида кексаларнинг ўгитларини овқат билан биргаликда танага сингдиришнинг завқи ўзгача. Фарзанд тарбиясида ота-она билан биргаликда бобо-бувининг ҳам алоҳида ўрни борлигини унутмаслик керак. Аксарият хонадонларда бобо-бувининг насиҳатлари билан улғайган бола одоблироқ бўлиши тажрибада кузатилган.\nТинчлик-омонликда яшаш – бу жон, мол, уй-жой, ор-номус хавфсизлигига эга бўлиш демак. Шукрки, юртимизда булар барчасининг хавфсизлиги кафолатланган. Фақат ўзимизни асрай билсак, бас. Тинчлик учун курашишда Расулуллоҳ (соллаллоҳу алайҳи ва саллам) барчага ўрнак бўлганлар. Пайғамбаримиз душманларининг ҳам ишончини қозониб, ҳали ислом келмасидан аввал “Ал-амин” (Ишончли, тўғрисўз) деган шарафли номга сазовор бўлганлар. Қисқа муддат – 23 йил давомида ширк, фитнаю фасод, зулмга бутунлай барҳам бериб, тинчлик ва адолатни қарор топтирдилар.\nМуқаддас динимиз беш нарса – дин, ақл, жон, насл ва молнинг омонда бўлишини асосий мақсад қилган. Бир ўйлаб қўрайлик. Бундан чорак асрдан зиёдроқ вақт аввал юртимиз мўмин-мусулмонлари динимиз арконларини тўлиқ бажара олишармиди? Рўза тутган кишига душман сифатида қаралар, етимнинг бошини силаган (закот берган) киши “қулоқ” қилинар эди. Ҳаж сафарига борган кишиларни санасак, ҳатто бир қўлимизнинг ҳам бармоқлари ортиб қоларди.\nБугун-чи? Шукрки, мамлакатимизда ислом дининг барча арконлари эмин-эркин адо этилаётир. Айни пайтда Ўзбекистон халқаро ислом академияси, Тошкент ислом институти, Мир Араб олий мадрасаси, 8 та ўрта махсус ислом билим юрти фаолият юритмоқда. Юртимизда ҳадис, ақида, фиҳқ, калом ва тасаввуф мактаблари фаолияти йўлга қўйилгани бутун Ислом оламининг эътирофига сазовор бўлди.\nТани соғ, ақли расо киши қанча шукр қилса – кам. Ўтган ҳафта бир танишим билан шифохонага бордик. Одам кўп. Ҳамма шу ердадек гўё. Оғриқдан инграётган беморларни кўрган киши тани соғ эканига шукрлар қилиб, беморларнинг тезроқ соғайиб кетиши учун дуолар қилади.\nИбодатларни мукаммал адо этишнинг биринчи омили, шубҳасиз, соғлиқдир. Ибн Аббос (розияллоҳу анҳумо)дан ривоят қилинади. Расулуллоҳ (соллаллоҳу алайҳи ва саллам) айтдилар: “Аксарият инсонлар тинчлик ва соғлиқнинг қадрига етмайди” (Имом Табароний ривояти).\nПайғамбаримиз (соллаллоҳу алайҳи ва саллам) умматни соғлом жамият барпо этишга буюрганлар. Шу билан бирга, турли хасталиклардан сақланишни сўраб Аллоҳ таолога илтижо қилганлар. Мўмин киши замонавий тиббиётнинг имкониятларидан фойдаланиб, Шофий (шифо берувчи) – Аллоҳдан турли ксалликлардан паноҳ сўраши зарур.\nУсмон ибн Аффон (розияллоҳу анҳу)дан ривоят қилинади. Расулуллоҳ (соллаллоҳу алайҳи ва саллам) айтдилар: “Одам боласининг ушбулардан бошқа нарсага ҳақи йўқ: яшайдиган уй, авратини ёпадиган кийим, ейдиган нон ва сув соладиган идиш” (Имом Термизий ривояти).\nҲадиси шарифда инсон учун зарурий эҳтиёжлар зикр этилди. Буларга эришиш учун қилинган саъй-ҳаракатлар ибодат ҳисобланади.\nОнаси Ҳазрат Умар (розияллоҳу анҳу)нинг набираси Умму Осим, отаси Миср волийси бўлган Абдулазиз ибн Марвоннинг ўғли Умар ибн Абдулазиз ўз халифалиги даврида (717–720) турмуш ўртоғининг зебу зийнатларини ва уйидаги ортиқча ашёларни Байтул мол (давлат хазинаси)га топширган экан. Раҳбарлик қилгани учун маош олмасдан жуда камтарона ҳаёт кечирган. Тўрт халифа – Абу Бакр, Умар, Усмон ва Али (розияллоҳу анҳум)лардан ибрат олиб яшагани учун у киши ҳақли равишда хулафои рошидиннинг бешинчиси ҳисобланади. Адолати билан ҳазрат Умар (розияллоҳу анҳу)га, илми билан Ибн Шиҳоб Зуҳрийга, тақвоси билан Ҳасан Басрийга тенглаштирилган.\nБир куни Умар ибн Хаттоб (розияллоҳу анҳу) сариёғ тановул қилаётиб бир бадавийни дастурхонга таклиф қилди. Бадавий нонни идиш тагидаги ёғга суриб иштаҳа билан ея бошлади. Ҳазрат Умар (розияллоҳ анҳу) унга: “Сен сут-қатиғи йўқ одамга ўхшайсан”, деди. Шунда бадавий: “Аллоҳга қасамки, мен анчадан бери сариёғ емадим ва уни (бизда) ейилганини ҳам кўрмадим”, дея жавоб берди. Ҳазрат Умар (розияллоҳу анҳу): “Аввалгидек тўқлик давригача сариёғ емайман” деди (Имом Молик ривояти).\nЎзбекистонда яшаётган 33 миллион нафарга яқин кишининг, ҳеч истисносиз, барчаси бахтли, саодатли. Негаки, ҳадиси шарифда айтилганидек, бугун юртимиз тинч, танимиз соғ, ҳамма хонадонда бир кунга (!) етадиган таом бор. Рўзғоримиз бут, дастурхонларимиз тўкин. Ҳамма нарса муҳайё. Фақат бир нарса етишмаётгандек назаримда. У – ШУКР. Шукр қилайлик, шукр.


29.06.20 13:24\tmsk\nНаманганда тажриба сифатида мактаб аттестатига «мусиқа асбобларидан бирини ўзлаштирганлик» бўйича баҳо киритилади. Кейинчалик бу тажриба республиканинг барча мактабларига тарқатилиши мумкин, деди Шавкат Мирзиёев. Президентнинг бу борадаги нутқи «Ўзбекистон 24» телеканали орқали намойиш этилди.\nМирзиёев физика, математика ва бошқа аниқ фанлар қаторига «мусиқа асбобини ўзлаштирганлик» фанини жорий этишни иқтисод қатори маданиятни ҳам ривожлантириш зарурати билан изоҳлади. Зеро, «руҳий озуқа»сиз халқ ўз олдига қўйган марраларига етишолмайди.\nПрезидент ишга жойлашиш одамнинг мактаб ва олий ўқув юртларида олган таълимига боғлиқлигини айтади. Унинг сўзларига кўра, мактабгача таълим, халқ талими ва олий таълим муассасаларида сифат даражасини кўтариш камбағаллик билан боғлиқ муаммоларни 60-70 фоизга қисқартиради. Шунинг учун 11-синф ўспиринларини реал бозор иқтисодиётига ташёрлаш лозим, дея фикр билдиради Мирзиёев.\nШунингдек, давлат раҳбари шанба кунини мусиқа куни деб эълон қилиш таклифини илгари сурди, унга кўра бундай чора корхонанинг ишлаб чиқариш самарадорлигини ўн баробарга ошириши мумкин. «Нега корхона ва ОТМларда Маъмуржон Узоқов ва Наманганнинг севимли артистларини куйлари янграмайди? Бизлар ғам-ашвишга ўралашиб мақомни тинглашни унутдик», – дейди президент.\nВилоятини иқтисодий ривожланишиҳақида гапираркан, Мирзиёев вилоят раҳабрияти зиммасига йил сўнггига қадар кам таъминланган оилалардаги 12 мингта одамни иш билан таъминлаш вазифасини қўйди. Хизмат кўрсатиш секторини ривожлантиришга алоҳида аҳамият берилган ва у билан боғлик 80 млрд сўм ($7,8 млн) қийматида дастур ишлаб чиқилган. Бундан ташқари, 2,3 трлн сўм ($226 млн) маблағ карантин туфайли пасайиб кетган компанияларнинг айланма маблағларини тиклашга йўналтирилади. Яна 350 млрд ($34,4 млн) сўм оилавий тадбиркорлик эҳтиёжларига сарфланади.\nЯқин орада вилоятда 16,3 трлн сўм ($1,6 млрд) қийматида икки мингга яқин лойиҳа амалга оширилади, 55 мингта янги иш ўрини яратилади. Лойиҳаларнинг кўпи жорий йилда амалга оширилади.\nМактабларда янги ўқув интизомларини жорий этиш масаласи авваллари ҳам кўрилганди. 2018 йили Мирзиёев мажбурий фанлар дастурига шахматни киритишни таклиф қилганди. Мутасадди ташкилотларга умумтаълим мактабларида 7-синфдан дастурлаш бўйича ўқув машғулотларини ташкиллаштириш вазифаси топширилди.


Кембриж герцогиняси Кейт Миддлтон ўзини боксда синаб кўрди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кембриж герцогиняси Кейт Миддлтон ўзини боксда синаб кўрди\t10:40, 17 май 2016\tКембриж герцогиняси Кейт Миддлтон инсон руҳияти масалалари бўйича ўтказилган хайрия кампаниясида бокс қўлқопларини кийиб кўрди, деб хабар берди “Gazeta.ru” нашри. Кейт турмуш ўртоғи герцог Уильям ва шаҳзода Гарри билан биргаликда Лондон Олимпия хиёбонида уч бора жаҳон чемпиони, боксчи Дюк Маккинзи билан учрашган. Нашрнинг ёзишича, Кейт ва Уильям импровизация қилинган спаррингда иштирок этишган. Кейт мамнуният билан бокч қўлқопларини кийиб кўришга шошилган.\nБоксчи Маккинзининг маълумот беришича, герцогинянинг “зарбаси ёмон эмас”.\nHeads Together номи билан ўтказилган акция инсонларнинг руҳиятида муаммолар борлигини яширмаслигига, буни тан олишнинг ҳеч ёмон томони йўқлигини тушунтиришга, уларга ёрдам беришга қаратилган. Бу қироллик оила аъзоларининг энг катта хайрия лойиҳаси бўлди.


Уни тасодифан суратга олган француз устасини қўриқчисига калтаклатиб, оёғини ўптирган Саудия маликаси суд қилинди — Minbar\n12 сен 19:51 1 дақиқада ўқийсиз Чойхонабоп\nПариж суди қўриқчисига Париждаги саройини таъмирлаш учун ёлланган франциялик уста Ашраф Ийдни калтаклатгани учун Саудия Арабистони қиролининг қизи Ҳасса бинт Салмонни сиртдан айбдор деб топди. Саудия маликаси шартли равишда 10 ойга озодликдан маҳрум этилиб, 10 минг евро жаримага тортилди. Ҳасса бинт Салмон судда қатнашмаган.\nЖавобгарликка тортиш учун асос бўлган ҳодиса 2016 йилнинг сентябрида содир бўлган. Саудия қиролининг Париждаги саройини таъмирлаш учун ёлланган Ашраф Ийд бир неча хоналарни телефонида суратга олган. Суратларнинг бирида қирол қизи акс этиб қолган.\nЁлланма уста Ҳасса бинт Салмонни суратга олиш нияти бўлмаганини, у суратга тасодифан тушиб қолганини таъкидлаган. Париж суди ишонган ушбу сўзларга Саудия маликаси ишонмаган. Қирол қизининг қўриқчиси французнинг телефонини тортиб олган. Ўзини эса уриб, маликанинг оёғини ўптиришга мажбурлаган.\nУшбу ҳодисадан кўп ўтмай Ҳасса бинт Салмон ҳибсга олинган, бироқ тез орада сўроқ қилинмасдан қўйиб юборилган. Шундан сўнг у Саудия Арабистонига учиб кетган. Суд унга сиртдан ҳукм чиқарган.\nСаудия Арабистони суд жазо\nСаудия Арабистони "Қошиқчи иши" деб Туркиядан ўч олмоқчи\n9 авг 12:06 4 дақиқада ўқийсиз\nСаудия Арабистони нефтни долларга сотмаслик билан АҚШни қўрқитмоқда\n8 апр 17:45 2 дақиқада ўқийсиз\nЖурналист Қошиқчининг жасади Саудия консулининг уйида ёқиб юборилган\n4 мар 12:48 1 дақиқада ўқийсиз


Франкфурт автосалони 70 йилдан кейин ўз ўтказилиш жойини ўзгартирди\nГерманиянинг Франкфурт шаҳрида 70 йилдан бери ўтказиб келинган йирик халқаро автосалон 2021 йилда Мюнхенда ўтказиладиган бўлди. Бу ҳақда Германия автосаноатчилари уюшмаси VDA маълум қилди.\nМюнхен билан бирга кўргазмани ўтказиш ҳуқуқи учун Берлин ва Гамбург ҳам курашган. Бавария пойтахтида ривожланган транспорт инфратузилмаси, йирик тадбирларни ўтказиш тажрибаси ва автосалон ўтказилиши мумкин бўлган жозибадор жойларнинг борлиги унинг фойдасига ишлаган.\nШунингдек, автосалоннинг ўтказилиши формати кўпроқ иштирокчиларни жалб қилиш учун тубдан ўзгариши кутилмоқда.\nФранкфурт автосалони 1951 йилдан бошлаб ҳар тоқ йили ўтказиб келинган. Охирги кўргазма 2019 йилда экологик фаолларнинг норозиликлари ортида, тор залларда ва йирик автобрендлар иштирокисиз ўтган. Ўшандаёқ кўргазмани тубдан ўзгартириш кераклиги аён бўлган. Муваффақиятсиз кечган автосалон давомида VDA президенти Бернхард Маттес истеъфога чиққан. Шаҳар мэри Питер Фельдманн эса кўргазма очилишига таклифни беэътибор қолдирган.\nСўз ўрнида, куни кеча Женевада автосалонларни ўтказишнинг янги эҳтимолий формати намойиш қилинди. Коронавирус эпидемияси сабабли Европанинг энг муҳим автосалонларидан бири бекор қилингач, у онлайн форматга ўтди. Кўплаб автомобил компаниялари янги моделларининг виртуал тақдимотини ўтказди ва бу амалиёт келгусида ҳам талабга эга бўлиши мумкин.\nМюнхен Беларусдаги мигрантларни қабул қилишга тайёр – ОАВ\nХавфсизлик бўйича Мюнхен конференциясида Ўзбекистондан ким иштирок этиши маълум бўлди